title: Ihana elämä

text: Marcello (Marcello Mastroianni) on toimittajana Roomassa 1950-luvun lopulla. Mielekästä elämäntapaa etsiessään hän kirjoittaa juttuja filmitähdistä, uskonnollisisita näyistä ja vetelehtivästä hienostosta. Kuvatessaan, miten helposti naiset hämmentävät Marcellon, elokuvan aiheena "on ensisijaisesti Italian sodanjälkeisen maailman raunioille ja köyhyydelle syntynyt kirjava ja kimalteleva maailma, café society".


title: Ihana elämä

text: Elokuvan alussa helikopterista riippuvaa kipsistä "Työtekevän Kristuksen" patsasta lennätetään antiikin Rooman akveduktin raunioiden ohi. Patsasta ollaan viemässä paaville Vatikaaniin. Toimittaja Marcello ja valokuvaaja nimeltä Paparazzo (Walter Santesso) lentävät perässä toisella helikopterilla. Patsaan symboliikka, Kristus kädet levällään ikään kuin siunaamassa Roomaa sen yllä lennettäessä, korvautuu pian maallisella elämäntavalla ja neomodernistisella ”uuden” Rooman arkkitehtuurilla, jonka taustalla on 1950-luvun lopun talousihme. Tämä kohtaus kuvattiin suurelta osin Cinecittàssa ja Rooman eteläpuolisessa Mussolinin tyylisessä EURissa. Patsaan kuljetus on yksi monista toistuvista kohtauksista, joissa uskonnollisia ikoneja sijoitetaan niiden henkilöiden keskelle, jotka havainnollistavat "modernia" moraalia, johon vaikuttavat kasvava talous ja elämäntapa kulutusyhteiskunnassa.


title: Ihana elämä

text: Katolinen kirkko piti kohtausta parodiana Kristuksen toisesta tulemisesta, ja Vatikaanin lehti L'Osservatore Romano tuomitsi vuonna 1960 sen ja koko elokuvan. Elokuva joutui laajan sensuurin kohteeksi ja oli Espanjassa kielletty vuoteen 1975, Francon kuolemaan saakka.


title: Ihana elämä

text: Vaikka kriitikot ovat usein kommentoineet Fellinin elokuvien puvustuksessa käytettyjen asujen ylellisyyttä, harva tajusi että "La dolce vitan" lähtökohta oli säkkipuku, jonka Balenciaga on suunnitellut vuonna 1957. Fellini on sanonut eri haastatteluissa, että elokuvan alkuperäinen innoittaja oli itse asiassa juuri tämä tyyli Fellinin käsikirjoittajatoveri ja pitkäaikainen ystävä Brunello Rondi vahvisti asian sanoessaan, että "naisten säkkipukumuoti, johon liittyy ylellisyyden tunne kehon ympärillä, joka voi olla fyysisesti mutta ei moraalisesti kaunis. Niinpä Fellini ihastui säkkipukuun, koska se teki naisesta upean mutta puvun sisällä saattoi olla surkea yksinäinen luuranko."


title: Ihana elämä

text: Ansio älykkään Steinerin hahmosta (Alain Cuny), joka tekee itsemurhan surmattuaan ensin kaksi lastaan, on käsikirjoittaja Tullio Pinellin. Pinellin koulutoveri oli italialainen kirjailija Cesare Pavese, ja hän seurasi kirjailijan uraa ja hänestä tuntui, että liiallisessa älyllisyydessään tämä oli muuttunut emotionaalisesti steriilisiksi, mikä oli syynä tämän 1950 Torinossa tekemään itsemurhaan. Ajatus "elämään kyllästyneisyydestä" siirtyy Steineriin juhlimiskohtauksessa, jossa hän ja hänen vieraansa eivät kuuntele luonnonääniä suoraan vaan nauhoitettuina virtuaalimaailmana.


title: Ihana elämä

text:
Suuri osa elokuvasta kuvattiin Cinecittàn studiolla Roomassa. Lavastaja Piero Gherardi suunnitteli yli 80 lavastetta, muun muassa via Veneton, Pietarinkirkonsinne johtavine portaineen ja yökerhoja. Joitakin kohtauksia kuvattiin ulkotuotantopaikoilla, kuten yläluokan linnan juhlat, jotka kuvattiin Bassano di Sutrin palatsissa Rooman pohjoispuolella (osa palvelijoista, tarjoilijoista ja vieraista oli oikeita aristokraatteja). Fellini yhdisti rakennettuja lavasteita ulkona kuvattuihin ottoihin käsikirjoituksen kulloistenkin vaatimusten mukaan – ulkokuvauspaikka "antoi elämää rakennetulle muunnellulle tilanteelle ja siis juuri rakennetulle lavasteelle". Elokuvan kuuluisat viimeiset kohtaukset, joissa hirviökala vedetään merestä ja Marcello vilkuttaa hyvästiksi Paolalle (nuori "umbrialainen enkeli"), on kuvattu pienessä lomakaupungissa Passo Oscurossa, joka on Italian rannikolla 30 km Roomasta pohjoiseen.
Fellini karsi pitkän kohtauksen, jossa kerrottiin Marcellon suhteesta iäkkääseen tornissa asuvaan kirjailijaan, jota piti esittää 1930-luvulla Oscan-palkitun näyttelijän Luise Rainerin. Fellini hylkäsi kuitenkin kohtauksen Rainerin kanssa syntyneiden monien hankaluuksien vuoksi.


title: Ihana elämä

text: Trevin suihkulähdekohtaus kuvattiin viikon aikana talvella, BBC:n mukaan maaliskuussa, Anita Ekbergin mukaan tammikuun lopussa. Fellini sanoo, että Ekberg seisoi tuntikausia mekossaan kylmässä vedessä ilman ongelmia, kun taas Mastroiannilla oli vaatteidensa alla märkäpuku, josta ei ollut hyötyä. Vasta kun Mastroianni "oli tyhjentänyt vodkapullon", Fellini sai kuvatuksi kohtauksen juopuneen Mastroiannin kanssa.


title: Ihana elämä

text: Tavallisimman tulkinnan mukaan elokuva muodostuu mosaiikeista, joita yhdistää päähenkilö, toimittaja Marcello Rubini. Seitsemän pääjaksoa ovat seuraavat:


title: Ihana elämä

text: Nämä seitsemän episodia keskeyttää ravintolajakso enkelimäisen Paolan kanssa. Niitä kehystää prologi (Kristus-patsas Rooman yllä) ja epilogi (hirviökala), ja näin elokuva saa omaperäisen ja symmetrisen rakenteen. Mielleyhtymät ovat ilmeiset: katolisen kirkon perinteen seitsemän kuolemansyntiä, seitsemän sakramenttia, seitsemän hyvettä, seitsemän luomisen päivää.


title: Ihana elämä

text: Jotkut kriitikot väittävät, ettei tämä laajalle levinnyt näkemys elokuvan rakenteesta ole oikea. Esimerkiksi Peter Bondanella sanoo, että "kriitikko, joka ei lumoudu "La dolce vitan" maagisesta seitsennumerosta, huomaa, että sen lukuisia jaksoja on lähes mahdotonta järjestää tiukasti numeroiden mukaiseen järjestykseen."


title: Ihana elämä

text: Kriitikko Robert Richardson sanoo, että "La dolce vitan" omaperäisyys on kerronnan uudessa muodossa, joka kaivaa esiin "erilaisuuden estetiikan" Fellini hylkää perinteisen juonen ja tavanomaisen ”henkilöiden kehityksen” ja muovaa käsikirjoittajiensa Ennio Flaiano ja Tullio Pinellin kanssa elokuvallisen kerronnan, joka luopuu jatkuvuudesta, turhista selityksistä ja kerronnan logiikasta ja tuo tilalle seitsemän ei-lineaarista kohtausta, joissa ovat mukana eräänlainen dantemainen pyhiinvaeltaja Marcello ja 120 erilaista hahmoa. Näistä kohtaamisista rakentuu katsojalle kumulatiivinen vaikutelma, ja hän löytää ratkaisun siihen valtavaan erilaisuuteen, joka vallitsee toisaalta sen välillä, mitä elämä on ollut tai voi olla, ja toisaalta sen, mitä se todella on."


title: Ihana elämä

text: Fellini on käyttänyt jo aiemmissa elokuvissaan tehokeinona erillisten jaksojen järjestämistä liikkeeksi illasta aamuun. Hän käyttää myös kuvaa alenevasta kierteestä, jonka Marcello saa liikkeelle laskeutuessaan kunkin suuremman kohtauksen alussa portaita (joihin kuuluvat tikkaat). Lopputulos on, että aihetta, Roomaa moraalisena kaatopaikkana, konkretisoi pikemmin elokuvan esteettinen muoto kuin sen sisältö


title: Ihana elämä

text: Kirjoittaessaan "L'Espressossa" italialainen kirjailija Alberto Moravia toi esiin elokuvan sävymuunnelmat: "Kaiken kaikkiaan hyvin ilmaisuvoimaisena Fellini näyttää muuttavan sävyä aina kunkin jakson aiheen mukaan, ekspressionistisesta hahmosta puhtaaseen neorealismiin. Yleisesti ottaen taipumus tehdä karikatyyriä on sitä voimakkaampi, mitä ankarampi on elokuvan moraalinen tuomio, vaikka se ei koskaan ole totaalisen halveksivaa, vaan aina on mukana hiven hyväntahtoisuutta ja myötätuntoa, kuten lopun orgiakohtauksessa tai jaksossa aristokraattien linnassa Rooman ulkopuolella, ja tämä jälkimmäinen on tarkan kuvauksensa ja kerronnan rytmin ansiosta erityisen vaikuttava."


title: Ihana elämä

text: "Filmcritica XI:ssa" italialainen runoilija ja elokuvaohjaaja Pier Paolo Pasolini sanoo, että "La dolce vita" on liian tärkeä käsiteltäväksi vain sillä tavalla kuin elokuvaa yleensä käsitellään. Vaikka Fellini ei ole yhtä merkittävä kuin Charlie Chaplin, Sergei Eisenstein tai Kenji Mizoguchi, hän on kiistatta enemmän auteur kuin pelkästään ohjaaja. Elokuva on siksi yksin hänen. – – Kamera siirtyy ja pysäyttää kuvan ikään kuin luodakseen jonkinlaisen kehyksen jokaisen kohteen ympärille, niin että kohteen suhde ympäristöön näyttää epätodelliselta ja lumotulta. Kun uusi kohtaus alkaa, kamera on jo liikkeessä ja liikkuu hyvin monimutkaisesti. Usein kuitenkin mutkittelevat liikkeet keskeytyvät yhtäkkiä yksinkertaiseen dokumentoivaan otokseen, kuin lainaukseen, joka on kirjoitettu arjen kielellä".


title: Ihana elämä

text: Filmikriitikko ja yksi Cahiers du Cinéman perustajista Jacques Doniol-Valcroze oli sitä mieltä, että "se mitä "La dolce vitasta" puuttui, oli mestariteoksen rakenne. Elokuvassa ei oikeastaan olekaan rakennetta: se on sarja elokuvallisia hetkiä, jotkut vakuuttavampia kuiten toiset… Kritiikin kannalta "La dolce vita" hajoaa ja jättää tuskin muuta kuin sarjan tapahtumia, joilla ei ole muuta yhteistä nimittäjää, joka yhdistäisi ne mielekkääksi kokonaisuudeksi".


title: Ihana elämä

text: New York Timesin elokuvakriitikko Bosley Crowther ylisti Fellinin elokuvaa sanoin, että se on “loistava kuvallinen arvio rappiolla olevan yhteiskunnan koko tuhosta, kaiken kaikkiaan musertava kommentaari ylihienostuneen tragediasta. – – Fellini on ennen kaikkea kekseliäs, kiihkeä ja urbaani arvioidessaan ympärillään olevaan yhteiskuntaa ja esittäessään sen valkokankaalla. Taitavalla katseellaan hän huomaa epätavallisen ja irvokkaan tapatuman, vahvaa ironiaa ilmaisevan rehevän ja kummallisen sattumuksen. Hänellä on myös loistava tasapainon taju ja herkkä ironen äly, joka paitsi ohjasi hänen kameraansa, myös vaikutti käsikirjoituksen tekoon. Yhteenvetona: se on kunnioitettava elokuva, täysin hillitön sisällöltään mutta moraalinen ja hyvin hienostunut asennoitumisessaan ja siinä, mitä se sanoo".


title: Ihana elämä

text: "La dolce vita" on yhä klassikko ja elokuvahistorian arvostetuimpia elokuvia. Merkittävä elokuvakriitikko Roger Ebert pitää sitä Fellinin parhaana ja se on hänen kymmenen parhaan elokuvan listallaan viidentenä. Vuonna 2018 BBC:n kansainvälinen asiantuntijaraati äänesti sen kaikkien aikojen 10. parhaaksi ei-englanninkieliseksi elokuvaksi.


title: Ihana elämä

text: The New York Timesissa "La dolce vitaa" on sanottu "katsotuimmaksi ja kehutuimmaksi 1960-luvun eurooppalaiseksi elokuvaksi". Se oli Oscar-ehdokkaana ja sai mustavalkoisten elokuvien puvustus-Oscarin. "La dolce vita" sai "Kultaisen palmun" Cannesin elokuvajuhlilla. Entertainment Weeklyssa se on äänestetty kaikkien aikojen 16. parhaaksi elokuvaksi.


title: Ihana elämä

text: Marcellon kanssa työskentelevän valokuvaaja Paparazzon henkilöhahmon (Walter Santesso) nimestä juontuu sana "paparazzi", jota monessa kielessä käytetään tunkeilevista valokuvaajista. Mitä tulee itse hahmon nimen alkuperään, Fellini-tutkija Peter Bondanella väittää, että vaikka "se on kyllä italialainen sukunimi, sana on luultavasti vääristymä sanasta "papataceo", suuri ja hyvin kiusallinen hyttynen. Ennio Flaiano, joka on yksi elokuvan käsikirjoittajista ja Paparazzon luoja, kertoo, että hän otti nimen henkilöhahmosta, joka esiintyy George Gissingin romaanissa." Gissingillä hahmo signor Paparazzo esiintyy hänen matkakirjassaan "By the Ionian Sea" (1901).


title: Ihana elämä

text: Elokuva on antanut vaikutteita ja siihen on viitattu myöhemmissä elokuvissa, televisio-ohjelmissa ja lauluissa. Sofia Coppolan elokuvassa "Lost in Translation" (2003) Kellyn haastattelu "LIT:lle" muistuttaa Sylvian haastattelukohtausta "La dolce vitassa". Charlotte ja Bob tapaavat myöhemmin keskellä yötä ja juovat sakia, kun seuraavat kuuluisaa Trevin suihkulähdekohtausta. Coppola on sanonut: "Näin elokuvan televisiossa ollessani Japanissa. Siinä ei ole varsinaisesti juonta, vaan kyse on ympäriinsä kuljeskelusta. Japanilaisessa tekstityksessä ja italialaisessa vuoropuhelussa on jotakin erikoista, se oli hyvin kiehtovaa".


title: Ihana elämä

text: Steve Martinin käsikirjoittaman "L.A. Storyn" (1991) alussa nakkikioski riippuu helkopterin alla, joka ohittaa talon katolla olevan uima-altaan ja aurinkoa ottavat naiset vilkuttavat sille. Kuvaelma viittaa selvästi "La dolce vitaan", jonka alussa Kristus-patsasta kuljetetaan helikopterilla Vatikaaniin. Wolfgang Beckerin ohjaamassa elokuvassa "Goodbye Lenin" (2003) Leninin patsasta lennätetään Berliinin yllä muistumana Fellinin elokuvasta. Korealaisen elokuvan "A Bittersweet Life" (2005) nimi viittaa "La dolce vitan" nimen englanninkieliseen käännökseen "The Sweet Life", ja ravintola, jota päähenkilö suojaa roskajoukolta, on nimeltään "La dolce vita". Marcos Carnevalen elokuvan "Elsa y Fred" (2005) kaksi päähenkilöä rakentavat Fontana di Trevin kohtauksen, jossa esiintyivät alun perin Ekberg ja Mastroianni. Simon Peggin elokuvassa "How to Lose Friends & Alienate People" (2008) Alison (Kirsten Dunst) sanoo, että "La dolce vita" on hänen lempielokuvansa. Woody Allenin "Celebrityssä" (1998) on New York -lavaste, joka mukailee uskollisesti "La dolce vitaa", samoin kuin henkilöhahmot, joita esittävät Kenneth Branagh (Mastroianni), Goldie Hawn (Anouk Aimée) ja Charlize Theron (Anita Ekberg). Ihailunosoituksena Fellinin elokuvalle Allen kuvasi myös oman elokuvansa mustavalkoiselle filmille.


title: Ihana elämä

text: Komediennet Dawn French ja Jennifer Saunders ovat käyttäneet Fellinin muiden elokuvien ohella "La dolce vitaa" televisiokomediansa "French & Saunders" yhdessä jaksossa. Jakson nimi "Franco e Sandro" on olevinaan sen italiankielinen nimi, ja siinä tehdään parodiaa Fellinin elokuvan surrealistisista kohtauksista, esimerkiksi Kristus-patsaan tilalla on laulaja Madonnan patsas. Televisiosarja "Sopranosin" jaksossa ”Marco Polo” Corrado "Junior" Soprano nukahtaa katsoessaan "La dolce vitaa". Kun Bobby Baccalieri tulee huoneeseen, Junior herää ja toteaa helikopterista riippuvasta Kristus-patsaasta: "Näkee ettei se ole aito." Pukeutuessaan treffeille Margen kanssa Simpsoneiden jaksossa ”Some Enchanted Evening” Homer Simpson hyräilee "La dolce vitan" teemasävelmää.


title: Ihana elämä

text: Steinerin pessimististä puhetta tulevaisuudesta siteerataan englanninkielisenä käännöksenä yhtyeen The Divine Comedy kappaleessa ”The Certainty of Chance” albumilta "Fin de Siècle" (1998). Puhe alkaa: "Joskus yöllä pimeys ja hiljaisuus pelottavat minua. Rauha pelottaa. Tuntuu kuin se olisi vain kulissia, joka peittää helvetin kasvot." Bob Dylanin "Motorpsycho Nitemare" albumilta "Another Side of Bob Dylan" (1964) viittaa elokuvan nimeen, samoin Blondien "Pretty Baby" albumilta "Parallel Lines" (1978).


title: Ihana elämä

text: Kunnianosoituksena Fellinille elokuvan "Cinema Paradiso" (1988) "ohjaajan leikkaus" sisältää helikopterin, josta riippuu Kristus-patsas kaupungin yllä, ja kohtauksia, joissa Trevin suihkulähdettä on käytetty taustakulissina, kun päähenkilö Totosta tulee kuuluisa elokuvaohjaaja.


title: Ihana elämä

text: Elokuvassa on mukana myöhemmin tunnetuksi tulleita henkilöitä, kuten malli ja laulaja Christa Päffgen, joka käytti nimeä Nico ja esiintyi myöhemmin The Velvet Undergroundin kanssa ennen kuin siirtyi soolouralle. Hän esittää itseään "La dolce vitan" "hienostojuhlakohtauksessa". Adriano Celentano, josta myöhemmin tuli Italiassa tunnettu laulaja ja näyttelijä, esiintyy kohtauksessa tekoantiikkisessa roomalaisessa yöklubissa, jossa Marcello ensimmäisen kerran lähestyy Sylviaa.


title: Mark Noble

text: Noble on West Hamin kasvatti, joka debytoi seurassa jo 17-vuotiaana. Hän on pelannut West Hamissa koko ammattilaisuransa lukuun ottamatta muutaman kuukauden lainajaksoja Hullisa ja Ipswichissä 2006.


title: Mark Noble

text: Noble kävi läpi kaikki Englannin ikäkausimaajoukkueet aina U16-ikäluokasta asti. U18- ja U21-tasoilla hän oli joukkueen kapteeni. Hän oli kapteeni myös vuonna 2009 U21 EM-kisoissa Ruotsissa.


title: Tuohituomi

text: Tuohituomi ("Prunus maackii") on Koillis-Aasiasta kotoisin oleva tuomensukuinen puu.


title: Tuohituomi

text: Tuohituomi on juurivesaton, oraton puu, joka voi kasvaa 5–10 metriä korkeaksi. Sen haararankaa peittää kuparinruskea, tuohimainen kuori, joka on nuorena karvainen. Puun haarat ovat aluksi pystyt mutta alkavat iän myötä siirottaa tai jopa riippua sivuilla. Sahalaitaiset, 6–10 senttiä pitkät lehtilavat ovat muodoltaan soikeat tai pitkänpuikeat, kärjestään pitkäsuippuiset ja tyvestään pyöreät. Lapojen yläpinta on kalju ja alapinta keltanystyinen ja heikosti karvainen. Lehtiruoti on 1–2 senttimetriä pitkä ja yleensä nystyinen.


title: Tuohituomi

text: Tuohituomi kukkii touko–kesäkuun vaiheessa heti lehtien puhjettua. Sen kukat muodostavat 5–7 senttimetrin mittaisia, karvaisia terttuja, joissa on 6–10 kukkaa. Kukkien teriö on kellanvalkoinen ja terälehdet 5 millimetriä pitkät. Kukintoperä on lehdetön tai pienilehtinen. Verhiö on karvainen ja kukkapohjusta lyhemmät verhiönliuskat ovat kapean kolmionmuotoiset ja laidoista nystyhampaiset. Loppukesällä terttuihin kypsyy mustia, noin 5 millimetrin mittaisia luumarjoja.


title: Tuohituomi

text: Tuohituomi kasvaa luonnonvaraisena Mantšuriassa ja Korean niemimaalla. Suomessa se menestyy Oulun korkeudelle saakka.


title: Tuohituomi

text: Tuohituomi viihtyy hemiboreaalisella vyöhykkeellä tuoreiden, rehevien metsien reunamilla ja aukioilla sekä purojen varsilla.


Jääkiekon 2. divisioonan maailmanmestaruuskilpailut 2010 pelattiin Meksikossa (lohko A) ja Virossa (lohko B).


title: Kévin Benchabane

text: Kévin Benchabane (, s. 8. lokakuuta 1988) on ranskalais-algerialainen jääkiekkoilija, pelipaikaltaan vasen laitahyökkääjä. Hän edustaa Ranskan Ligue Magnusissa IC Epinalia.


title: Kévin Benchabane

text: Benchabane aloitti pääsarjauransa IC Epinalissa kaudella 2006-2007, jonka jälkeen hän siirtyi kahdeksi kaudeksi FFHG Division 2:ssa pelanneeseen Toulouseen. Sittemmin Benchabane palasi takaisin Epinaliin vuonna 2009.


title: Aderinsukeltaja-antilooppi

text: Aderinsukeltaja-antilooppi ("Cephalophus adersi") on Itä-Afrikassa elävä sorkkaeläin, joka kuuluu sukeltaja-antilooppeihin. Se kuuluu myös alaheimonsa pienimpiin edustajiin. Nisäkäsnimistötoimikunnan ehdotus lajin uudeksi suomenkieliseksi nimeksi on ”kirjopuikkija”.


title: Aderinsukeltaja-antilooppi

text: Aderinsukeltaja-antiloopin ruumiinpituus on 66–72 senttiä ja säkäkorkeus 30–32 senttiä. Hännän pituus on 9–12 senttiä ja korvien pituus 7–8 senttiä. Eläin painaa 6–12 kiloa. Sukupuolet ovat samannäköiset. Kummallakin sukupuolella on 3–6 senttiä pitkät, taaksepäin sojottavat sarvet, jotka voivat uroksilla olla pidemmät kuin naarailla. Muiden sukeltaja-antilooppien tavoin lajin ruumiinmuoto on sopeutunut tiheässä kasvillisuudessa liikkumiseen. Sen ruumis on pieni ja tanakka, takaraajat suuret, selkä kaareva ja jalat suhteellisen pienet. Lisäksi sillä on levitettävät teräväkärkiset sorkat. Suu on suuri, kuono suippo, ja nenänpää litteä. Silmien edessä ovat viillonmuotoiset naamarauhaset. Turkki on pehmeä ja silkkinen. Turkki on yleisväriltään kellanruskea, mutta muuttuu niskan kohdalta jonkin verran harmaammaksi. Vatsapuoli on selkäpuolta vaaleampi. Punertavista jaloista erottuvat myös valkoiset laikut, jotka korostuvat heti sorkkien yläpuolella olevilla mustalla ja valkoisella täplällä. Useimpien muiden töyhtöantilooppien tavoin aderinsukeltaja-antiloopin pään päällä on ruskea töyhtö. Aderinsukeltaja-antiloopin erottaa muista lajeista parhaiten takamuksen valkeasta juovasta.


title: Aderinsukeltaja-antilooppi

text: Aderinsukeltaja-antilooppia tavataan vain Sansibarin pääsaarella Ungujalla Tansaniassa ja pienellä alueella Kenian rannikolla. Keniassa levinneisyys ulottui aiemmin Mombasaan asti lähelle Somalian rajaa, mutta nykyään se elää vain Arabuko-Sokoken metsässä ja Dodorin kansallisella suojelualueella. Doridorin kanta löydettiin vasta vuonna 2004. Tansaniassa laji eli aiemmin ehkä myös Fundon ja Funzin saarilla, mutta on hävinnyt niiltä. Vuonna 2000 lajia siirrettiin myös Chumbe Islandille.


title: Aderinsukeltaja-antilooppi

text: Kansainvälinen luonnonsuojeluliitto (IUCN) luokitteli vuonna 2017 aderinsukeltaja-antiloopin vaarantuneeksi lajiksi. Edellisessä arviossa vuodelta 2008 se oli äärimmäisen uhanalainen. IUCN:n luokitus kohentui, kun 2010-luvulla on Boni-Dodorin metsista löydettiin suuria populaatioita. Lajin yksilömääräksi arvioidaan noin 20 000 eläintä, joista 14 000 on sukukypsiä.


title: Aderinsukeltaja-antilooppi

text: Aderinsukeltaja-antilooppi on uusista löydöksistä huolimatta edelleen uhanalainen laji. Sen kannat ovatl laskeneet metsänhakkuiden, salametsästyksen ja maanviljelyn leviämisen takia. Sansibarissa arvioitiin vuonna 1982 elävän 5 000 aderinsukeltaja-antilooppia, mutta vuonna 1999 määräksi saatiin enää 640 yksilöä. Nykyisin niitä tavataan enää vain saaren itä- ja eteläosien metsäsaarekkeilla, joissa elää ehkä vain alle 300 yksilöä. Arabuko-Sokoken kanta ehkä tätäkin lähempänä häviämistä. Kyseisen metsän kanta on hyvin pieni. Salametsästys on alueella tavallista, ja metsää uhkaavat laittomat hakkuut ja nopeasti kasvavan väestön paine. Laji on rauhoitettu molemmissa esiintymismaissa, mutta lakia on valvottu vain heikosti. Osa levinneisyysalueesta on suojeltua. Lajia tavataan muun muassa Jozani-Chakwa Bayn kansallispuistossa ja Kiwengwan metsän luonnonsuojelualueella Sansibarissa sekä Arabuko-Sokoken kansallispuistossa Keniassa. Salametsästystä on myös yritetty rajoittaa.


title: Aderinsukeltaja-antilooppi

text: Sansibarissa aderinsukeltaja-antiloopin elinympäristöä ovat entisten koralliriuttojen päällä kasvavat pitkät, häiriöttömät, usein kuivat ja vedettömät rantatiheiköt. Arabuko-Sokoken kannan elinympäristöä ovat "Cynometra"-puiden muodostamat tiheiköt ja metsämaat.


title: Aderinsukeltaja-antilooppi

text: Aderinsukeltaja-antiloopit ovat aktiivisimpia päiväsaikaan. Ne voivat jatkaa ruoanhakuaan aamun sarastuksesta iltahämärään. Välissä ne ehtivät myös levätä ja märehtiä ruokaansa. Aderinsukeltaja-antiloopit elävät pareittain ja pitävät hallussaan pientä reviiriä, jonka ne merkitsevät hajurauhastensa eritteillä ja lantakasoilla. Aderinsukeltaja-antiloopin on kerrottu olevan arka ja valpas eläin, joka on herkkä äänille. Muiden sukeltaja-antilooppien tavoin se pakenee häirittynä "sukeltamalla" kasvillisuuden kätköön, mistä alaheimo on saanut nimensä. Aderinsukeltaja-antiloopin ravinto koostuu pääasiassa pudonneista lehdistä, kukista, hedelmistä, silmuista ja siemenistä. Se seuraa usein apinalaumoja ja syö niiden ja lintujen pudottamia tähteitä. Aderinsukeltaja-antilooppi voi pärjätä pitkiä aikoja ilman vettä.


title: Aderinsukeltaja-antilooppi

text: Lisääntymisestä ei tiedetä käytännössä mitään. Laji saattaa lisääntyä ympäri vuoden. Naaras synnyttää yhden vasan, joka pysyttelee kasvillisuuden kätköissä elämänsä ensimmäiset viikot.


title: Paul Schäfer

text: Paul Schäfer (1921–2010) oli saksalainen korpraali ja baptistisaarnaaja, joka johti Chilessä hämäräperäistä yhteisöä. Schäfer pakeni Chileen 1960-luvulla, kun häntä syytettiin lasten hyväksikäytöstä Saksassa. Hänellä oli läheiset suhteet Augusto Pinochetin hallinnon aikaiseen valtaeliittiin. Vuonna 1997 Schäfer pakeni Argentiinaan, häntä syytettiin poissaolevana ja hän joutui chileläiseen vankilaan 2005.


title: Dollyn elämää

text: Dollyn elämää (alkuperäiseltä nimellä "Pond Life") on brittiläinen vuosina 1996–2000 valmistunut aikuisille suunnattu animaatiosarja. Sarjan animaatio piirrettiin käsin.


title: Dollyn elämää

text: Animaatiosarja kertoo Dolly Pond-nimisestä naisesta ja hänen elämästään.


title: Dollyn elämää

text: Suomessa sarjaa on esitetty 1990-luvun lopussa Yle TV1- ja Yle Fem-kanavalla.


title: Matthew Manning

text: Matthew Manning (s. 17. syyskuuta 1955) on brittiläinen kirjailija ja henkiparantaja, jolla väitettiin olleen paranormaaleja kykyjä.


title: Matthew Manning

text: Manningin oletetut paranormaalit kyvyt herättivät huomiota jo nuorena. Hän oli 11-vuotiaana poltergeist-ilmiön keskushenkilö. Ilmiö katosi, mutta toistui hänen siirryttyä sisäoppilaitokseen. Useat ilmiöt sattuivat siellä toisten oppilaiden ja opettajien läsnä ollessa myös Matthewin ollessa muualla kuin tapahtumapaikalla.


title: Matthew Manning

text: Matthewin kotona huoneensa seiniin ilmestyi satoja nimikirjoituksia, osa historiallisten kuuluisuuksien ja osa talon aiempien asukkaiden eli Webben perheen jäsenten. Kuuluisien henkilöiden nimikirjoitukset eivät kuitenkaan vastanneet alkuperäisiä eivätkä aikakausien kirjoitustyyliä. Kirjoittaja ei ole myöskään hallinnut historiallista sanastoa.


title: Matthew Manning

text: Myöhemmin Manning kertoi kykenevänsä tuottamaan automaattimaalauksella kuolleiden taiteilijoiden henkien välittämiä maalauksia ja väitti, että Sotheby's on pitänyt hänen maalaamiaan teoksia aitoina. Sotheby'sin mukaan kyseessä kuitenkin oli joukko väärennöksiä olemassa olevista tunnetuista maalauksista. Manning kertoi myös kyenneensä tuottamaan Art Nouveau-kuvittaja Beardsleyn piirroksen. Kyseessä oli kuitenkin kopio painetusta kirjasta löytyneestä Beardsley-väärennöksestä. Manning väitti lisäksi onnistuneensa tuottamaan hämmästyttävän tarkan kopion Jan Saveryn maalauksesta, jonka alkuperäinen versio on Rijksmuseumin holvissa. Todellisuudessa alkuperäinen oli kuitenkin museossa yleisön nähtävissä.


title: Matthew Manning

text: Manningia on kutsuttu "Britannian Uri Gelleriksi", ja hän on esiintynyt monissa televisio-ohjelmissa. Myös Manningin lusikantaivutusta pidetään tavanomaisena taikatemppuna. Manning on osallistunut useisiin laboratoriokokeisiin kykyjen testaamiseksi. Valvotuissa olosuhteissa hän ei ole onnistunut tuottamaan paranormaaleja ilmiöitä.


title: Matthew Manning

text:
Manning on kirjoittanut kokemuksistaan kirjan "The Link. The Extraordinary gifts of a teenage psychic" (1974),
joka on käännetty 16 kielelle. Suomeksi kirja ilmestyi Otavan kustantamana nimellä "Linkki tuntemattomaan" 1975.
Kirjassa on myös analyysi Manningin poltergeist- ja muista ilmiöistä, jotka jatkuivat kirjan kirjoittamisen aikaan.


title: Matthew Manning

text:
"In The Minds of Millions" on kuvaus ajanjaksosta, jolloin Manning osallistui laboratoriokokeisiin, joilla pyrittiin testaamaan kykyjen aitous sekä kykyjen yhteyksiä aivotoimintaan.
"The Strangers" kuvaa Manningin automaattista kirjoittamista sekä graffiteja, joita ilmiön yhteydessä löydettiin ja niiden yhteyttä Manningien talossa aiemmin asuneeseen sukuun ja viesteihin siltä.
Linkki tuntemattomaan - kirjan kirjoittamisen jälkeen Manning kertoo kokeneensa valaistumisen ollessaan Himalajalla. Nykyään hän toimii henkiparantajana.


title: Matthew Manning

text: Linkki tuntemattomaan 1975 Otava


title: Matthew Manning

text: In The Minds Of Millions. W.H. Allen / Virgin Books (1977) ISBN 0-491-02340-5 (ei suomennettu)


title: Matthew Manning

text: The Strangers. W.H. Allen / Virgin Books (1978) ISBN 0-491-02333-2 (ei suomennettu)


title: Matthew Manning

text: Itseparantamisen opas 1990 ISBN 951-9413-46-4


title: Matthew Manning

text: One foot in the Stars 1999 ISBN 978-0749924638


Jääkiekon 3. divisioonan maailmanmestaruuskilpailut 2009 pelattiin Uudessa-Seelannissa. Uusi-Seelanti ja Turkki nousivat 2. divisioonaan. Mongolia ei osallistunut turnaukseen, kaikki sen ottelut laskettiin 0-5 -tappioiksi.


title: Jere Ölander

text: Jere Sebastian Ölander (s. 2. lokakuuta 1989 Helsinki) on suomalainen jääkiekkoilija, joka edustaa Mestiksessä pelaavaa TUTO Hockeytä. Ölander on pelipaikaltaan puolustaja ja hän on Jokereiden kasvatti.


title: Jere Ölander

text: Vuonna 2007 Ölander oli mukana Suomen joukkueessa alle 18-vuotiaiden maailmanmestaruuskilpailuissa, jotka järjestettiin Tampereella ja Raumalla. Ensimmäisen kautensa aikuisten sarjoissa hän pelasi kaudella 2007–2008, jolloin hän pelasi alle 20-vuotiaiden maajoukkueen riveissä Mestis-seuroja vastaan neljä ottelua.


title: Jere Ölander

text: Kaudella 2008–2009 hän pelasi ensimmäisen täyden kautensa Jokereiden A-nuorissa ollen joukkueensa kolmanneksi tehokkain pelaaja. Kaudella 2009–2010 Ölander pelasi Jokereiden edustusjoukkueessa kahdeksan ottelua tehoin 0+1=1, mutta suurimman osan kaudesta hän pelasi kuitenkin edelleen A-nuorten riveissä. Lisäksi hän pelasi kaksi ottelua lainalla Kiekko-Vantaassa. Kaudella 2010–2011 Ölander pelasi Jokereissa kuusi ottelua ilman tehopisteitä ja Kiekko-Vantaassa 14 ottelua tehoin 1+5=6.


title: Jere Ölander

text: Kaudeksi 2011–2012 Ölander siirtyi Mestiksessä pelaavaan Kiekko-Laseriin ja siirtyi ennen joukkueen konkurssiin menemistä TUTO Hockeyhyn.


Jääkiekon 2. divisioonan maailmanmestaruuskilpailut 2009 pelattiin Serbiassa (lohko A) ja Bulgariassa (lohko B).


title: Christian Moustgaard

text: Christian Moustgaard (12. toukokuuta 1950 Helsinki – 18. marraskuuta 2018 Nyköping) oli suomalainen musiikki- ja mediavaikuttaja. Hän oli perustamassa Elävän musiikin yhdistystä Elmua, Lepakkoa, Radio Cityä ja kaapelikanava ATV:tä.


title: Christian Moustgaard

text: Moustgaard toteutti Helsingin Jätkäsaareen musiikkialan ammattilaisille säätiöpohjaisen vuokratalon "Jallukan", joka valmistui maaliskuussa 2017.


title: Kiki: Montparnassen kuningatar

text: Kiki: Montparnassen kuningatar on vuonna 2007 ilmestynyt Catherine Mullerin ja José-Louis Bocquet'n sarjakuvaromaani. Teoksen on julkaissut suomeksi Arktinen Banaani vuonna 2009. Sarjakuvan aiheena on Alice Prin, ranskalainen malli, laulaja, näyttelijä ja maalari. Prinin taitelijanimi oli Kiki, mutta hänet tunnettiin myös tittelillä ”Montparnassen kuningatar”.


title: Dance (televisio-ohjelma)

text: Dance on suomalaisversio ohjelmaformaatista "So You Think You Can Dance". Ohjelman ensimmäinen tuotantokausi esitettiin Nelosella syksyllä 2010. Suomalaisversiota tuottaa mediayhtiö Susamuru. Ohjelman amerikkalaista versiota on esitetty Suomessa aiemmin nimellä "Tanssi, jos osaat!". Dancessa etsitään Suomen taitavinta tanssijaa. Toisin kuin MTV3:n tanssiohjelmassa "Tanssii tähtien kanssa", jossa kilpailijoina on amatöörejä, "Dancessa" kilpailevat ne, joilla on useiden vuosien kokemus tanssimisesta. Ohjelman voittaja saa palkinnoksi vuoden stipendin kansainväliseen huippuluokan tanssikouluun New Yorkiin. Voittajan äänestävät viime vaiheessa televisionkatsojat. Tanssilajeina ovat mm. broadway, bollywood, lyrical jazz, hip hop, nykytanssi, suomalainen tango ja urban jazz.


title: Dance (televisio-ohjelma)

text: Toukokuun 2010 aikana Dance järjesti kolme koetanssitilaisuutta Helsingissä, Tampereella ja Oulussa. Niihin haki yli 400 tanssijaa, joista 60 parasta tuomaristo valitsi jatkoon. Levillä pudotusleirissä 56 tanssijasta valittiin 16 jatkoon pääsijää. He kaikki edustavat eri tanssilajeja. Finalistit nähdään syksyn suorissa lähetyksissä kisaamassa Suomen parhaimman tanssijan tittelistä. He esittävät tuomaristolle koreografien luomia esityksiä arvonnalla ratkaistuina pareina ja ohjelman loppuvaiheessa soolona. Dancen toiseksi viimeisessä suorassa lähetyksessä Ida Holmlund ja Pasi Mäkelä joutuivat jättämään tanssikilpailun. Dancen finaaliin ja viimeiseen suoraan lähetykseen selvittivät tiensä Mia-Mari Sinkkonen, Taru Miettinen, Sam Vaherlehto ja Markku Haussila. Suomen ensimmäisen Dancen voitti Sam Vaherlehto.


title: Gýtheio

text: Gýtheio (; ; myös "Gýthio", "Gýthion", "Gíthio", "Jíthio"; ) on Kreikan kaupunki sekä samanniminen Anatolikí Mánin kunnan kunnallisyksikkö (Δημοτική Ενότητα Γυθείου, "Dimotikí Enótita Gytheíou") ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 7 106 ja varsinaisen Gýtheion kaupungin väkiluku 4 279 (vuonna 2011). Gýtheio on Anatolikí Mánin kunnan kuntakeskus.


title: Gýtheio

text: Gýtheio sijaitsee Mánin niemimaalla, Välimereen kuuluvan Lakonianlahden rannalla. Gýtheiosta on matkaa Areópoliin 28 kilometriä, Mystrakseen 48 km, Kreikan pääkaupunkiin Ateenaan 271 km ja Patrakseen 277 km. Gýtheiosta kulkee lauttoja muun muassa Ateenan kupeessa sijaitsevaan Pireukseen, Kytheran saarelle, Neápoliin sekä Elafónisoksen saarelle. Kaupungin edustalla sijaitsee pieni Kranáin saari.


title: Gýtheio

text: Antiikin aikana kaupungin nimi oli "Gytheion" (lat. "Gytheum"). Se sijaitsee Koumarós-nimisen vuoren () juurella. Vuoren nimen on tulkittu tarkoittavan ”jumalten maata”. Kreikkalaisen mytologian mukaan Apollon ja Herakles perustivat Gytheionin.


title: Gýtheio

text: Gytheionin ensimmäiset asukkaat kävivät kauppaa foinikialaisten kanssa. Foinikialaisilla oli tukikohta Kranaen eli nykyisin Kranáin saarella. Spartan kuninkaan puolison Helenan ja Troijan kuninkaan pojan Pariksen kerrotaan viettäneen Kranaella ensimmäisen yönsä. Gytheion toimi aikoinaan myös sekä Spartan laivaston että kaupallisena satamana. Ateenalaiset tuhosivat Gytheionin vuonna 455 eaa., jonka jälkeen spartalaiset linnoittivat sataman uudelleen.


title: Gýtheio

text: Osmanien valtakaudella Mánin niemimaan koillisosa, jossa Gýtheiokin sijaitsee, nimettiin Marathonísiksi. Alueesta tuli 1700-luvun aikana Grigorákiksen perheen omaisuutta. Mánin alueen merkittävin "bey" Tzanétbeis Grigorákis () hallitsi aluetta 16 vuoden ajan.


title: Gýtheio

text: Gýtheio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Anatolikí Mánin kuntaan yhdessä Oítylon ja Smýnoksen kanssa.


title: Gýtheio

text: Gýtheion kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Ykkösen kausi 2010

text: Ykkösen kausi 2010 oli vuonna 1973 perustetun Ykkösen 38. kausi. Ykköseen osallistui 14 joukkuetta ja joukkueet pelasivat 26 ottelua. Kaudella 2010 Ykkösen voitti RoPS, joka nousi Veikkausliigaan. Toiseksi sijoittunut Viikingit karsi liigapaikasta JJK:n kanssa, ja viimeiseksi jääneet TPV, Klubi 04 ja MP tippuivat Kakkoseen. Ykkösen maalikuningas kaudella 2010 oli 16 maalilla KPV:n Irakli Sirbiladze.


title: Ykkösen kausi 2010

text: Kaudeksi 2010 Veikkausliigasta Ykköseen tippui RoPS, ja Kakkosesta Ykköseen nousivat MP, FC Espoo ja OPS-jp.


title: Vince Cable

text: John Vincent ”Vince” Cable (s. 9. toukokuuta 1943 York, Englanti) on brittiläinen poliitikko ja taloustieteilijä.


title: Vince Cable

text: Hän on toiminut Yhdistyneen kuningaskunnan parlamentin alahuoneen jäsenenä vuodesta 1997 ja liberaalidemokraattien varapuheenjohtajana 2006–2010. Cable erosi varapuheenjohtajan paikalta keskittyäkseen kauppa- ja innovaatioministerin tehtäväänsä David Cameronin hallituksessa.


title: Vince Cable

text: Cable opiskeli kansantaloustiedettä Cambridgen yliopistossa ja suoritti sittemmin tohtorin tutkinnon Glasgow'n yliopistossa. Valmistuttua Cable liittyi työväenpuolueeseen ja oli ehdokkaana vuoden 1970 parlamenttivaaleissa.


title: Vince Cable

text: Yliopistouran ja politiikan lisäksi Cable on toiminut myös yritysmaailmassa. Vuosina 1995–1997 hän toimi Shellin pääekonomistina.


title: Vince Cable

text:
Joulukuussa 2010 The Daily Telegraph julkaisi nauhan keskustelusta, jossa Cable keskustellessaan äänestäjiä esittävien toimittajien kanssa uhkasi voivansa kaataa hallituksen niin halutessaan.
Cable julisti keskustelussa myös "sodan" mediamoguli Rupert Murdochille ja News Corporationille sen pyrkiessä ostamaan BSkyB-televisioyhtiön.


title: Fredrika Åkerö

text: Fredrika Åkerö (s. 15. maaliskuuta 1984) on suomalainen poliitikko. Hänen puolueensa on Suomen ruotsalainen kansanpuolue (RKP).


title: Fredrika Åkerö

text: Åkerö on Svensk Ungdomin, RKP:n nuorisojärjestön, entinen puheenjohtaja. Hänet valittiin puheenjohtajaksi toukokuussa 2010 ja hän jatkoi tehtävässä huhtikuun 2012 liittokokoukseen asti, jolloin ei asettunut enää ehdolle. Ennen valintaansa Svensk Ungdomin puheenjohtajaksi hän oli toiminut vuodesta 2009 järjestön varapuheenjohtajana. Vuosina 2012–2013 Åkerö toimi Nordiska Centerungdomens Förbundin, Pohjoismaiden Keskustanuorten, puheenjohtajana.


title: Fredrika Åkerö

text: Åkerö on toiminut vuosina 2005–2008 Karjaan kaupunginvaltuuston sekä kaupunginhallituksen jäsenenä ja vuodesta 2009, Karjaan liityttyä yhteen Pohjan ja Tammisaaren kanssa, Raaseporin kaupunginvaltuuston jäsenenä. Vuonna 2013 hänet valittiin Raaseporin kaupunginhallituksen toiseksi varapuheenjohtajaksi sekä kaupungin konsernijaoston puheenjohtajaksi. Kauden 2009–2012 hän toimi Raaseporin sivistyslautakunnan puheenjohtajana. Åkerö on toiminut politiikan parissa myös maahanmuuttoministeri Astrid Thorsin eduskunta-avustajana vuosina 2007–2009.


title: Fredrika Åkerö

text: Åkerö on opiskellut julkista hallintoa Åbo Akademissa. Hän valmistui vuonna 2010 valtiotieteen kandidaatiksi (politices kandidat). Hän on työskennellyt muun muassa Raaseporin kaupungin nuorisosihteerinä.


title: Fredrika Åkerö

text: Åkerö on harrastanut yhdeksänvuotiaasta asti käsipalloa, jota hän on pelannut myös pääsarjatasolla. Hänen seurojaan ovat olleet BK-46, Åbo IFK (2004–2005) ja HIFK/Planets.


title: Leaders Of The Republic

text: Leaders on suomalainen indierock-yhtye.


title: Leaders Of The Republic

text: Alun perin Today's Special -nimisenä garagepop-bändinä tunnettu Leaders on perustettu vuoden 2005 tienoilla. Today's Special solmi levytyssopimuksen Gaea Recordsin kanssa vuonna 2008 ja julkaisi esikois-EP:nsä "This Ship Has Gone", joka ilmestyi vuoden 2009 keväällä. Yhtye päätyi kuitenkin nykyiseen kokoonpanoonsa vuoden 2009 syksyllä, jolloin se päätti myös vaihtaa nimeään ja siirtyä musiikillisesti eteenpäin. Bändi soitti viimeiset keikkansa vuonna 2010, jonka jälkeen sen jäsenet siirtyivät muihin projekteihin.


title: Irving Mills

text: Irving Mills (16. tammikuuta 1894 – 21. huhtikuuta 1985) oli yhdysvaltalainen musiikkituottaja, manageri ja sanoittaja. Hän toimi myös joskus salanimellä Joe Primrose.


title: Irving Mills

text: Mills syntyi New Yorkissa venäjänjuutalaiseen perheeseen, joka oli muuttanut Odessasta. Hän työskenteli Philadelphiassa musiikin kustantaja Leo Feistin yhtiössä, kunnes vuonna 1919 perusti veljensä Jackin kanssa oman yrityksensä, Mills Musicin. Vuoteen 1965 mennessä yhtiöstä oli tullut maailman suurin itsenäinen musiikinjulkaisija. Mills Musicin tukemia artisteja olivat muun muassa Cab Calloway, Benny Carter, Fletcher Henderson, Jimmie Lunceford ja Don Redman. Vuosina 1926–1939 Mills toimi Duke Ellingtonin managerina ja hankki tälle muun muassa läpimurtoon johtaneen paikan New Yorkin Cotton Clubin vakio-orkesterina.


title: Irving Mills

text: Manageriuransa ohella Mills myös sanoitti musiikkia. Hänet merkittiin sanoittajaksi (tai toisinaan säveltäjäksi) noin viiteenkymmeneen Ellingtonin julkaisemaan kappaleeseen. Monet Ellingtonin yhtyeen muusikot ovat kyseenalaistaneet sen, missä määrin Mills oikeasti osallistui osan kappaleista tekemiseen, mutta Ellington puolusti Millsin näkökantaa, että tämä ansaitsi tunnustuksen, jos ei muusta, niin ainakin tuotantoprosessin aikana tarjoamistaan parannusehdotuksista ja orkesterin jatkuvasta mainostamisesta. Mills sanoitti muun muassa seuraavat kappaleet:


title: Top Hat

text: Top Hat, televisiossa myös Silkkihattu Top Hat, on Mark Sandrichin ohjaama musikaalielokuva vuodelta 1935. Sen pääosia näyttelevät Fred Astaire ja Ginger Rogers ja sitä pidetään heidän parhaana yhteisenä elokuvanaan.


title: Top Hat

text: "Top Hat" on mustavalkoinen ja sen alkuperäinen pituus oli 101 minuuttia. Restauroidun kopion pituus on 99 minuuttia.


title: Top Hat

text: Elokuva valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Top Hatin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Top Hat

text: Tanssija Jerry Travers (Astaire) rakastuu kauniiseen tyttöön (Rogers), joka puolestaan luulee epähuomiossa tätä parhaan ystävättärensä Madge Hardwickin (Helen Broderick) aviomieheksi Horace Hardwickiksi (Edward Everett Horton). Tästä käynnistyy kommellusten ketju, joka monen mutkan kautta päätyy Venetsian sumuisilla kanaaleilla tapahtuvaan onnelliseen ratkaisuun.


title: Oldfield Thomas

text: Oldfield Thomas (21. helmikuuta 1858 – 16. kesäkuuta 1929) oli brittiläinen eläintieteilijä.


title: Oldfield Thomas

text: Oldfield Thomas työskenteli Natural History Museumille ja luokitteli noin 2 000 uutta eläinlajia ja alalajia elämänsä aikana. Hän meni naimisiin rikkaan perijättären kanssa, mikä mahdollisti hänet palkkaamaan lajien kerääjiä. Hän kuoli vuonna 1929 tehtyään itsemurhan vaimonsa kuoleman jälkeen.


title: Julkinen valtuutus

text: Julkinen valtuutus eli julkisesti tiedotettu valtuutus on sanomalehdessä julkaistuun ilmoitukseen tai muuhun julkiseen tiedonantoon perustuva oikeustoimi, jolla henkilö oikeutetaan toimimaan toisen henkilön tai oikeushenkilön puolesta oikeudellisesti sitovalla tavalla. Se on tavallisesti voimassa suhteessa ennalta yksilöimättömiin henkilöihin. Tällainen valtuutuksen laji on melko harvinainen, paitsi sen prokuraksi nimitetty erikoismuoto. Prokura merkitään kaupparekisteriin, jolloin sen katsotaan tulevan yleisön tietoon.


title: More Specials

text: More Specials on brittiläisen uuden aallon ska-yhtye The Specialsin toinen studioalbumi vuodelta 1980. Levy on ilmestynyt Chrysalis Records Ltd. -levy-yhtiön merkillä 2 Tone Records sarjatunnuksella CHR TT 5003. C-kasetin tunnus oli ZCHRTT 5003. Levyn ovat tuottaneet Dave Jordan ja Jerry Dammers paitsi kappaleen "Sock It To 'Em J.B." osalta John Bradbury. Levy nousi Britannian albumilistan viidenneksi.


title: Viheltäjätangara

text: Viheltäjätangara ("Anisognathus somptuosus") on Etelä-Amerikassa tavattava tangaroihin kuuluva varpuslintu.


title: Viheltäjätangara

text: Kooltaan viheltäjätangara on 18–19 cm. Viheltäjätangaran otsa, naaman sivut ja selkä ovat väriltään mustat. Päälaella on kirkkaan keltainen viiru. Mustien siipien kupeet, siipipeili ja yläperä ovat väriltään kirkkaan turkoosinsiniset. Perä voi olla myös joillakin alalajeilla vihreä. Kurkku, rinta ja vatsa ovat lajilla väritykseltään kirkkaan keltaiset. Ulkonäöltään viheltäjätangara muistuttaa keltahedelmätangaraa ("Anisognathus notabilis"), mutta eroaa nokan muodon ja selän oliivinvihreän värin perusteella.


title: Viheltäjätangara

text: Viheltäjätangaraa tavataan Andeilta alueelta, joka ulottuu Venezuelasta Ecuadorin, Kolumbian ja Perun kautta Boliviaan. Linnun elinympäristöä ovat kosteat metsät ja metsien laidat. Viheltäjätangaran elinympäristöt sijaitsevat yleensä 1 400–2 600 metrin korkeudella merenpinnasta.


title: Viheltäjätangara

text: Viheltäjätangarat liikkuvat pareittain tai pienissä 3–10 yksilöä käsittävissä parvissa. Laji saattaa muodostaa myös sekaparvia. Linnut liikkuvat lehvästön joukossa etsiessään ravintoaan hedelmiä ja hyönteisiä.


title: Viheltäjätangara

text: Viheltäjätangaran pesimäkausi kestää toukokuulta syyskuulle. Kuppimainen ruohoista rakennettu pesä sijaitsee puussa. Naaras rakentaa pesän yksin ja munii kolmesta viiteen munaa. Naaras myös hautoo munat yksin, mutta koiras ruokkii hautovaa naarasta ja kuoriutuneita poikasia.


title: Innofactor

text: Innofactor Oyj on Microsoft-ratkaisuihin keskittynyt ohjelmistotoimittaja, joka toimittaa asiakkailleen IT-projekteja systeemi-integraattorina, mutta kehittää myös omia ohjelmistotuotteita ja -palveluita. Oman tuotekehityksen painopistealueena ovat Microsoftin pilviratkaisut. Vuonna 2017 noin kolmasosa Innofactorin liikevaihdosta tuli jatkuvista sopimuksista. Innofactorin asiakkaina oli yli 1 500 yritystä, julkishallinnon organisaatiota ja kolmannen sektorin organisaatiota.


title: Innofactor

text: Innofactor Oyj on listattu NASDAQ OMX Helsinki Oy:n päälistalla kaupankäyntitunnuksella IFA1V. Vuonna 2017 Innofactorin liikevaihto oli noin 66,1 miljoonaa euroa, kasvua edelliseen vuoteen verrattuna oli 10,9 %.


title: Innofactor

text: Yrityksen pääkonttori sijaitsee Espoon Keilaniemessä ja sen muut Suomen toimipisteet sijaitsevat Tampereella, Turussa, Kuopiossa, Kajaanissa ja Lappeenrannassa. Tanskan toimipisteet sijaitsevat Kööpenhaminassa ja Århusissa, Ruotsin toimipisteet Tukholmassa, Boråsissa ja Örnsköldsvikssä ja Norjan toimipisteet Lysakerissa, Trondheimissa ja Bergenissä.


title: Innofactor

text: Innofactorin toiminta alkoi, kun Risto Linturi otti loppuvuonna 1999 yhteyttä Sami Ensioon ja pyysi häntä uuden yrityksensä vetäjäksi. Yritys perustettiin Risto ja Kaija Linturin sijoitusyhtiö R. Linturin vuonna 1983 perustetun Yritysmikrot-nimisen tytäryhtiön pohjalle. Yrityksen nykymuotoinen toiminta käynnistyi 1.1.2000.


title: Innofactor

text: Vuosina 2006–2010 Innofactor kasvoi vuosittain lähes 50 prosenttia.


title: Innofactor

text: Innofactor Oy teki käänteisen listautumisen Helsingin pörssiin hankkimalla Westend ICT Oyj:n (aiemmin TJ Group) vuoden 2010 lopulla, minkä seurauksena yrityksen nimi muutettiin Innofactor Oyj:ksi.


title: Innofactor

text: Vuonna 2012 Innofactor osti Bridgeconsulting A/S:n ja Tietotalo Infocenter Oy:ltä Microsoftin projektin- ja projektisalkunhallintajärjestelmien toimittamiseen keskittyvän liiketoiminnan.


title: Innofactor

text: Kesäkuussa 2013 teknologiayhtiö atBusiness Oy:n ostaminen lähes tuplasi Innofactorin koon. atBusiness työllisti noin 200 henkeä. Lokakuussa 2013 Innofactor osti Dynamic Teamin Microsoft Dynamics AX -liiketoiminnan. Joulukuussa 2013 Innofactor osti tanskalaisen Enabling Groupin koko osakepääoman.


title: Innofactor

text: Joulukuussa 2015 Innofactor osti nopeasti kasvaneen Cinterosin Ruotsista.


title: Innofactor

text: Lokakuussa 2016 Innofactor osti Microsoftin pilvituotteisiin erikoistuneen Lumagaten. 70 henkilöä työllistänyt it-palvelutalo toimi Norjan lisäksi Ruotsissa ja Tanskassa.


title: Kirjallinen valtuutus

text: Kirjallinen valtuutus on valtuutuksen laji, jossa valtuutetulle henkilölle annetaan valtuutusasiakirja siinä tarkoituksessa, että hän esittää sen sille, jonka kanssa päämiehensä puolesta ja nimissä toimii. Kirjallinen valtuutus on yleensä valtakirjan muodossa. Yksityiskohtaisia määräyksiä valtuutuksesta on oikeustoimilaissa (228/1929, 2 luku). Kirjallinen valtuutus voidaan toimittaa myös suoraan sille, jonka kanssa valtuutettu asioi, jos tällainen henkilö on valtuuttajan tiedossa. Tällaista valtuutusta kutsutaan "erityiseksi tiedonannoksi". Se voidaan esittää myös suullisesti.


title: Ilmari Pitkänen (kirjailija)

text: Ilmari Johannes Pitkänen (18. tammikuuta 1880 Jaakkima – 1. huhtikuuta 1927 Yhdysvallat) oli suomalainen kirjailija.


title: Ilmari Pitkänen (kirjailija)

text: Pitkäsen vanhemmat olivat kauppias Johan Pitkänen ja Vilhelmina Ropponen. Hän pääsi ylioppilaaksi 1898 Viipurin lyseosta ja valmistui 1909 Helsingin yliopistosta lääketieteen kandidaatiksi.


title: Ilmari Pitkänen (kirjailija)

text: Pitkänen sai Viipurilaisen osakunnan palkinnon romaanistaan "Isänmaan toivo".


title: Turbo Basic

text: Turbo Basic on kaupallinen BASIC-kääntäjä, jonka Borland osti alkuperäiseltä luojaltaan Robert "Bob" Zalelta. Borlandin lopetettua Turbo Basic:n julkaisun, Zale osti sen takaisin, nimesi sen PowerBASIC:ksi, perusti PowerBASIC Inc.:n ja jatkoi ohjelmiston tukemista ja kehitystä.


title: Turbo Basic

text: Turbo Basic:ia kehitettiin 1987-1988 ja sen editori on samanlainen kuin Turbo Pascal:ssa, Turbo C:ssa ja Turbo Prolog:ssa. Tämän jälkeen Borland alkoi käyttää muotiin tulleita sinitaustaisia editoreita. Silloin Turbo Basic ja Turbo Prolog eivät olleet enää myynnissä.


title: Turbo Basic

text: Turbo Basic tunnettiin siitä, että useimmista senaikaisista BASIC-ohjelmistoista poiketen se sisälsi täydellisen MS-DOS-kääntäjän. Muut ohjelmistot perustuivat tuolloin ajonaikaisiin kirjastoihin tai olivat pelkästään tulkkeja. Turbo Basic pystyi ajamaan ja debuggaamaan BASIC-ohjelman noudattaen BASIC:n perussyntaksia tai tekemään sellaisenaan toimivia .EXE-tiedostoja.


title: María José Martínez Sánchez

text: María José Martínez Sánchez (s. 12. elokuuta 1982 Yecla, Murcia) on espanjalainen tennispelaaja. Parhaimmillaan hän on sijoittunut naisten maailmanlistalla sijalle 19 toukokuussa 2010.


title: María José Martínez Sánchez

text: Martínez Sánchez aloitti vuoden Australian avoimilla. Ensimmäisellä kierroksella hän voitti sijalle 32 sijoitetun Tamarine Tanasugarnin 7–5, 6–3. Toisella kierroksella hän voitti Akgul Amanmuradovan 6–2, 6–4, mutta hävisi kolmannella kierroksella Carla Suárez Navarrolle 6–1, 6–4. Nelinpelissä hän ja Nuria Llagostera Vives olivat 11:nneksi sijoitettuja. Pari voitti kuudenneksi sijoitetut Yan Zin ja Zheng Jien kolmannella kierroksella, mutta hävisivät tiukan puolivälieräottelun Nathalie Dechylle ja Mara Santangelolle 3–6, 7–6(7), 7–6(6).


title: María José Martínez Sánchez

text: Martínez Sánchez pelasi seuraavaksi Copa Sony Ericsson Colsanitas -turnauksessa, jossa hän oli seitsemänneksi sijoitettu. Hän voitti Anastasija Jakimovan, Arantxa Parra Santonjan ja Betina Jozamin matkalla semifinaaliin, jossa hän voitti Patricia Mayrin 7–5, 7–5. Martínez Sánchez voitti ensimmäisen WTA-turnauksensa, kun loppuottelussa Gisela Dulko hävisi hänelle 6–3, 6–2. Nelinpelissä Mártinez Sánchez ja Llagostera Vives voittivat Gisela Dulkon ja Flavia Pennettan 7–5, 3–6, 10–7.


title: María José Martínez Sánchez

text: Hän pääsi kolmannelle kierrokselle Ranskan avoimissa. Toisen WTA-turnausvoittonsa hän otti Ruotsin avoimissa. Turnauksessa hän voitti Kaia Kanepin, Carla Suárez Navarron ja Gisela Dulkon sekä finaalissa Caroline Wozniackin 7–5, 6–4. Martínez Sánchez ja hänen parinsa Nuria Llagostera Vives voittivat vuoden päätteeksi WTA-mestaruuden nelinpelissä. Turnauksessa he voittivat Venus ja Serena Williamsin 2–6, 6–4, 10–8, ja finaalissa maailmanlistan ykkösparin Cara Black ja Liezel Huber 7–6(0), 5–7, 10–7.


title: María José Martínez Sánchez

text: Maria pelasi Commonwealth Bank Tournament of Championsissa Balissa. Ensimmäisellä kierroksella hän voitti Ágnes Szávayn 4–6, 6–4, 6–0 ja toisella kierroksella Samantha Stosurin 7–6(4), 7–5. Ottelussa Stosur syötti ennätyksellisesti 208 kilometrin tuntivauhdilla, joka on uusi naisten maailmanennätys syöttönopeudessa. Välierässä hän hävisi Aravane Rezaïlle 6–2, 6–3.


title: María José Martínez Sánchez

text: Kokonaisuutena vuosi oli Martínez Sánchezin uran paras. Tärkeimpinä kaksi WTA-turnausvoittoa, Bogotasta ja Tukholmasta sekä kolmannelle kierrokselle pääsy Australian avoimissa, Ranskan avoimissa ja Yhdysvaltain avoimissa. Hän lopetti kauden maailmanlistan sijalla 30. Nelinpelissä hän voitti seitsemän WTA-turnausta. Vuoden päättyessä hänen nelinpelisijoitus oli viides.


title: María José Martínez Sánchez

text: Martínez Sánchezin vuoden ensimmäinen turnaus oli Hopman Cup, jonka hän voitti yhdessä Tommy Robredon kanssa. He voittivat matkalla finaaliin Australian, Yhdysvallat ja Romanian, ilman yhtäkään henkilökohtaista tappiota. Maria kärsi yllätystappion brittiläiselle Laura Robsonille, mutta Espanja voitti lopulta Ison-Britannian 2–1. Indian Wellsissä hän voitti Alexandra Dulgherun kolmessa erässä toisella kierroksella ja kolmannella Viktoryja Azarenkan 7–6(4), 6–2. Neljännellä kierroksella hän voitti Yanina Wickmayerin 6–4, 6–4. Semifinaalissa Martínez Sánchez hävisi Samantha Stosurille 3–6, 6–7(7). Hän otti kolmannen turnausvoittonsa Roomassa 8. toukokuuta sijoittamattoma pelaajana. Semifinaalissa hän voitti Ana Ivanovićin ja finaalissa seitsemänneksi sijoitetun Jelena Jankovićin 7–6, 7–5.


title: María José Martínez Sánchez

text: Hän lähti yhtenä mahdollisena yllättäjänä mukaan Ranskan avoimiin, mutta hävisi jo ensimmäisellä kierroksella Uzbekistanin Akgul Amanmuradovalle luvuin 6–2, 6–4.


title: Antti Tiittanen

text: Antti Tiittanen (1890 Kaukola, Toksova, Inkeri – kadonnut 26. tammikuuta 1927 Helsinki) oli suomalainen Inkerissä syntynyt toimittaja ja kirjailija.


title: Antti Tiittanen

text: Tiittanen oli 1919 Pohjois-Inkerin väliaikaisen toimikunnan jäsenenä ja "Kirjasalon Sanomat" -lehden päätoimittajana. Suomalaisten vetäydyttyä Tarton rauhansopimuksen ehtojen mukaisesti pois Kirjasalon alueelta joulukuussa 1920 Tiittanen muutti Käkisalmeen. Suomessa asuessaan Tiittanen toimi Inkerin liiton sihteerinä.


title: Elena Baltacha

text: Elena Baltacha (; 14. elokuuta 1983 Kiova, Ukrainan SNT, Neuvostoliitto – 4. toukokuuta 2014) oli brittiläinen tennispelaaja. Parhaimmillaan hän sijoittui WTA-listan sijalle 49 syyskuussa 2010.


title: Elena Baltacha

text: Hänen isänsä Serhi Baltatša on entinen jalkapalloilija.


title: Elena Baltacha

text: 8. joulukuuta 2013 hän meni naimisiin valmentajansa Nino Severinon kanssa.


title: Elena Baltacha

text: Vuonna 2009 Baltacha selviytyi Australian avointen pääsarjaan yhdessä kolmen muun brittiläisen kanssa (Katie O'Brien, Anne Keothavong ja Melanie South). Neljä brittiläistä naista pääsi Grand Slam -turnauksen (ei Wimbledon) pääsarjaan ensimmäisen kerran vuoden 1992 US Openin jälkeen. Baltacha voitti ensimmäisellä kierroksella Anna-Lena Grönefeldin 6–1, 6–4, mutta hävisi toisella kierroksella entiselle maailmanlistan ykköselle, Amélie Mauresmolle. Vaikka Baltacha voittikin ensimmäisen erän, niin Mauresmo vei ottelun lopulta 4–6, 6–3, 6–2. Baltacha sai villin kortin Wimbledoniin, jossa hän voitti avauskierroksella Alona Bondarenkon. Toisella kierroksella hän hävisi Kirsten Flipkensille 5–7, 1–6.


title: Elena Baltacha

text: Vuonna 2010 Baltacha pääsi maailmanlistasijoituksensa turvin suoraan mukaan Australian avoimiin. Ensimmäisellä kierroksella hän voitti Ranskan Pauline Parmentierin 6–4, 3–6, 7–5. Baltacha voitti Ukrainan Kateryna Bondarenkon 6–2, 7–5 toisella kierroksella. Maailmanlistan kakkonen Dinara Safina oli kuitenkin parempi kolmannen kierroksen ottelussa luvuin 1–6, 2–6. Baltacha selviytyi BNP Paribas Openin pääsarjaan Indian Wellsissä. Ensimmäisellä kierroksella hän voitti amerikkalaisen, villin kortin saaneen Alexa Glatchin 6–3, 6–7(3), 6–4. Toisella kierroksella hän voitti seitsemänneksi sijoitetun ja maailmanlistan kymmenennen, Li Nan 7–6(6), 2–6, 7–6(7). Ottelu kesti 2 tuntia ja 50 minuuttia. Kiinalaisella oli ottelussa kolme ottelupalloa kolmannen erän tiebreakissa. Kolmannella kierroksella hän hävisi australialaiselle villin kortin saaneelle Alicia Molikille 6–0, 6–2. Ranskan avoimissa hän hävisi ensimmäisellä kierroksella Agnieszka Radwańskalle. Kesäkuussa pelatussa Eastbournen WTA-turnauksessa Baltacha eteni puolivälieriin. Wimbledonissa hän hävisi avauskierroksella Petra Martićille. Istanbulissa hän eteni jälleen puolivälieriin. Loppukaudesta hänen paras saavutuksensa oli toiselle kierrokselle pääsy Yhdysvaltain avoimissa.


title: Elena Baltacha

text: Baltacha ilmoitti 18. marraskuuta 2013 lopettavansa tennisuransa.


title: Elena Baltacha

text: Elena Baltacha kuoli maksasyöpään 30-vuotiaana 4. toukokuuta 2014.


title: Lamoherukka

text: Lamoherukka eli pikkuherukka ("Ribes glandulosum") on herukoiden ("Ribes") sukuun kuuluva kasvi, joka esiintyy alkuperäisenä Pohjois-Amerikan pohjoisosissa.


title: Lamoherukka

text: Lamoherukka on puoli metriä korkea maanmyötäisesti kasvava pensas, jonka haarat ovat juurtuvia, tyvestä rentoja ja kärjestä kohenevia. Versot voivat olla jopa 1,5 m pitkiä. Lehtilapa on 6–10 cm pitkä ja 5–7-liuskainen. Kukinto on vaakasuora tai yläviisto terttu, jossa on 8–12 kukkaa. Kukat ovat kaksineuvoisia, punertavia tai valkoisia ja kukkapohjus maljamainen. Hedelmät ovat 8 mm kokoisia pallomaisia pohjusmarjoja, jotka ovat punaisia ja nystykarvaisia.


title: Lamoherukka

text: Lamoherukan kasvupaikkoja ovat keskiravinteiset metsäaukot, kallionkolot, avoimet rinteet, teiden varret ja pellon reunat.


title: Lamoherukka

text: Lamoherukkaa käytetään koristekasvina maanpeitekasvina esimerkiksi rinteissä, kivikkoryhmissä ja muurien päällä. Suomessa se menestyy vyöhykkeillä I–VI ja lehdet voivat puhjeta jo huhtikuun lopulla. Syysväritys on näyttävä.


title: Kustaa Urkio

text: Kustaa Alfred Urkio (sukunimi aik. "Ekqvist"; 11. marraskuuta 1875 Vihti – 1. marraskuuta 1927 Sorola, Jaakkima) oli suomalainen kansakoulunopettaja ja runoilija.


title: Kustaa Urkio

text: Urkion vanhemmat olivat talollinen Karl Gustaf Ekqvist ja Erika Lovisa Lemström. Hän pääsi ylioppilaaksi Suomalaisesta normaalilyseosta 1895 ja opiskeli sitten jonkin aikaa Helsingin yliopistossa. Urkio valmistui kansakoulunopettajaksi vuonna 1900 Jyväskylän seminaarista ja toimi sitten opettajana eri puolilla Suomea, viimeksi Jaakkimassa.


title: Metsän seinä on vain vihreä ovi

text: Metsän seinä on vain vihreä ovi on Risto Rasan esikoisrunokokoelma vuodelta 1971. Teoksen on julkaissut Otava. Kirjan päällyksen on suunnitellut Harri Manner.


title: Metsän seinä on vain vihreä ovi

text: Osaan Hannu Salaman runokokoelman "Villanpehmee, taskulämmin" painosta liimattiin vahingossa "Metsän seinä on vain vihreä ovi" -runokokoelman kannet.


title: Frans Talaskivi

text: Frans Johannes Talaskivi (sukunimi vuoteen 1906 "Rams"; 23. syyskuuta 1881 Saarijärvi – 4. kesäkuuta 1927 Helsinki) oli suomalainen näytelmäkirjailija ja suomentaja.


title: Frans Talaskivi

text: Talaskiven vanhemmat olivat talollinen David Rams ja Mariana Juhontytär. Hän pääsi ylioppilaaksi Jyväskylän lyseosta 1901 ja valmistui Helsingin yliopistosta filosofian kandidaatiksi 1908 ja maisteriksi 1914. Talaskivi toimi sanomalehtimiehenä ja teatteriarvostelijana. Hän oli Suomalaisen Kirjakaupan johtajana 1912–1914 ja oli ulkoministeriön palveluksessa vuodesta 1920 alkaen toimien viimeksi sanomalehtijaoston päällikkönä vuonna 1927.


Jääkiekon 2. divisioonan maailmanmestaruuskilpailut 2008 pelattiin Romaniassa (lohko A) ja Australiassa (lohko B).


title: Arvid Lindman

text: Salomon Arvid Achates Lindman (19. syyskuuta 1862 Uppsala – 9. joulukuuta 1936, lento-onnettomuus) oli ruotsalainen poliitikko ja teollisuusmies.


title: Arvid Lindman

text: Arvid Lindman syntyi Österbyn seurakunnassa Uppsalassa, teollisuusmiehen Emil Achates Lindmanin poikana. Hän meni naimisiin 1888 Anna Lovisa "Annie" Almströmin kanssa, joka oli teollisuusmiehen Robert Almströmin ja Eva Pålmanin tytär. He saivat kolme lasta.


title: Arvid Lindman

text: Lindman kävi laivaston sotakorkeakoulun ja yleni amiraaliksi. Poliitikkona hän edusti maltillista konservatismia. Vuosina 1912–1935 hän oli Lantmannapartietin puheenjohtaja parlamentissa. Lindman oli myös johtaja Telegrafstyrelsenissä 1904–1907, mutta oli virkavapaalla suurimman ajan. Toimitusjohtajana hän oli Iggesunds brukissä vuosina 1892–1903 ja samoin Strömbacka bruks AB:ssa 1903–1923.


title: Arvid Lindman

text: Vuosina 1906–1911 ja 1928–1930 hän oli oikeistohallitusten pääministerinä. Hänen ensimmäinen hallituksensa toteutti muun muassa miesten yleisen äänioikeuden.


title: Arvid Lindman

text: Vuosina 1913–1935 hän oli Allmänna valmansförbundetin puheenjohtaja.


title: Sä kuulut päivään jokaiseen

text: Sä kuulut päivään jokaiseen on Eino Grönin vuonna 1966 levyttämä tango, joka on hänen tunnetuimpiaan. Sen on säveltänyt Reino Markkula ja sanoittanut Juha ”Watt” Vainio. Eino Grön levytti kappaleen 19. tammikuuta 1966, ja se julkaistiin singlenä. Kappaleen ovat levyttäneet myös muun muassa Matti Esko ja Arja Koriseva.


title: Sä kuulut päivään jokaiseen

text: Sanoituksensa vuoksi tangoa on usein nimitetty esimerkiksi Alkon tangoksi, sillä laulun ”sinän” väitetään naisen sijaan viittaavan alkoholiin. Väitettä tukee muun muassa Vainion silloinen runsas alkoholin käyttö. Kappaleen sanoitukset syntyivät nopeasti, ja esimerkiksi Vexi Salmen mielestä useiden tuntien hiominen voikin viedä luomiselta tuoreuden.


title: Sä kuulut päivään jokaiseen

text: Markkula sävelsi tangon ja pyysi Vainiota tekemään siihen sanat. Markkula ehdotti kappaleelle nimeä ”Sä kuulut päivään jokaiseen”. Nuotit olivat Vainiolla lähes vuoden, mutta hän ei ollut tehnyt sanoja. Vuonna 1966 Vainio soitti Markkulan luokse keskellä yötä, kysyi tangon nimeä ja sulki vastaukseen saatuaan puhelimen. Pian Vainio toimitti sanat Markkulalle, ja kappale annettiin Eino Grönin levytettäväksi.


title: Sä kuulut päivään jokaiseen

text: Laulun sanoituksien synnystä on vaihtelevia tarinoita. Vainio kertoi Markkulalle, että ne olisivat saaneet alkunsa oltuaan ystäviensä kanssa Kemin Kaupunginhotellissa. He olivat lyöneet vetoa siitä, pystyisikö Vainio kirjoittamaan laulun sanat puolessa tunnissa. Panoksena oli Koskenkorva-pullo. Vainio kirjoitti ”Sä kuulut päivään jokaiseen” -tangon sanat aikamääreessä ja voitti vedon.


title: Sä kuulut päivään jokaiseen

text: Kemiläisen vahtimestarin Tuomo Salmen mukaan hän oli paikalla Vainion tehdessä tekstiä, eivätkä ne hänen mukaansa syntyneet Vainion kertomalla tavalla. Salmen mukaan Vainio olisi kaivanut Markkulan kirjoittamat nuotit esiin ja alkaneen kirjoittaa tekstiä. Vainio otti korin lonkeroa pöydälle, minkä jälkeen hän avasi yhden. Hän otti ryypyn ja aloitti tekstin ”Sä kuulut päivään jokaiseen”. Tämän jälkeen hän otti ison kulauksen ja jatkoi ”Sä kuulut aamuun ja iltaan”. Salmi ei kuitenkaan muista, että Vainio olisi soittanut Markkulalle yöllä, muttei pidä sitä mahdottomanakaan. Jukka Virtanen taas väitti virheellisesti televisio-ohjelmassa, että laulu olisi saanut alkunsa ravintolassa Oulussa. Sanojensa vuoksi laulua onkin nimitetty Alkon tangoksi.


title: Sä kuulut päivään jokaiseen

text: Vexi Salmi on kommentoinut kappaleen sanoitusten nopeaa syntyä sanomalla:


title: Sä kuulut päivään jokaiseen

text: Eino Grön levytti kappaleen 19. tammikuuta 1966, ja Scandia julkaisi sen singlenä, jonka toisella puolella oli ”Kadonnut unelma”. Kappaleen sovitti Esko Linnavalli. Grönin tulkitsemana kappale nousi myyntitilastojen kärkisijoille. Tango on julkaistu usealla kokoelma-albumilla, kuten Grönin ja Reijo Taipaleen kappaleita sisältävällä levyllä "Kuusitoista tangoa" ja albumilla "Eino Grön: 23 tunnetuinta levytystä".


title: Sä kuulut päivään jokaiseen

text: Sen lisäksi, että ”Sä kuulut päivään jokaiseen” on Eino Grönin tunnetuimpia tangoja, se on myös tunnetuimpia suomalaisia tangoja. Se on suosittu kappale tanssilavoilla vielä yli 40 vuotta julkaisunsa jälkeenkin. Grönin versio on listattu 100 parhaan iskelmän joukkoon. Kappaleen ovat levyttäneet myös muun muassa Matti Esko ja Arja Koriseva. Matti Eskon version sovitti Esa Nieminen. Lisäksi intrumentaaliversion tangosta ovat tehneet muun muassa Jaakko Salo, Aaro Kurkela ja Kalevi Nyqvist.


title: Sä kuulut päivään jokaiseen

text: Tangon sanoitukset ja nuotit julkaistiin muun muassa Musiikki-Fazerin Suuri toivelaulukirja -kirjasarjan seitsemännessä osassa sekä laulukirjoissa Kultainen laulukirja ja Uusi kultainen laulukirja. Lisäksi laulu julkaistiin muun muassa Kotikaraoken karaokeäänitteellä "Suomi-legendat 4 – tango".


title: Mölndal

text: Mölndal on samannimisen Mölndalin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Mölndal ei enää muodosta omaa taajamaansa, vaan se on kasvanut yhteen Göteborgin taajaman kanssa. Mölndal oli 1970-luvun alun kuntauudistukseen asti kaupunki.


title: Mölndal

text: Mölndal sijaitsee Göteborgin ja Malmön välisen rautatien varressa. Myös Eurooppatie E6 kulkee kaupungin halki. Göteborgin raitiovaunulinja 4 kulkee Mölndalin kaupunkiin Göteborgista.


title: Mölndal

text: Kaupungin nimi tulee vanhasta ruotsinkielisestä sanasta, joka tarkoittaa myllylaaksoa. Kvarnbyssä on pitkä ja kapea koski, johon rakennettu vesiturbiini toimi Mölndalin varhaisen teollistumisen vauhdittajana. Nykyisin siellä on biotieteisiin keskittyvää elinkeinoelämää, muun muassa AstraZenecan tutkimuskeskus, joka työllistää yli 3 100 henkeä. Alueella, joka sijaitsee suhteellisen lähellä Göteborgin yliopiston teknologiapuistoa, toimii useita muita lääkkeisiin ja biotekniikkaan keskittyneitä yrityksiä.


title: Mölndal

text: Mölndalin nähtävyyksiin kuuluu museoitu vanha ruukki Kvarnbyssä, kaupunginmuseo ja Gunnebon linna. Kunnassa sijaitsee myös Ruotsin toiseksi suurin ravirata Åby, jossa vierailee yli 160 000 katsojaa vuosittain.


title: Peder Svart

text: Peder Svart (k. 1562) oli ruotsalainen piispa ja historiankirjoittaja.


title: Peder Svart

text: Hänestä tuli vuonna 1556 Västeråsin piispa; häntä kutsuttiin myös nimellä "Peder Andræ", lisänimi oli ”Svart” (’musta’). Peder Svart laati vastineen tanskalaiselle riimikronikalle ja kirjoitti historian Kustaa Vaasan hallituskaudesta vuoteen 1534.


title: Peder Svart

text: Hän kirjoitti hallituskauden kronikan "Götstaff Vasasta" kuninkaan sanelun mukaan. Siinä kuvataan muun muassa valtiopäivät Västeråsissa 1527 sekä seikkailut Taalainmaalla. Seikkailutarinoilla kuningas Kustaa Vaasa pyrki kasvattamaan mainettaan. Tarinat tulivat ruosalaisille niin tutuiksi, etä niitä alettiin pitää tosina. Yksi tarina kertoi Vaasahiihdosta. Sen mukaan Kustaa pakeni vuodenvaihteessa 1521 hiihtäen kohti Norjan rajaa, koska taalainmaalaiset eivät uskoneet hänen tarinaansa Tukholman verilöylystä eivätkä halunneet liittyä hänen kapinahankkeeseensa. Kun Moran kaupungin asukkaat kuulivat asiasta tietoja muualtakin, he nolostuivat ja lähettivät kaksi nopeaa hiihtäjää Kustaan perään, saivat tämän kiinni 90 kilometrin päässä Sälenissä ja toivat hänet sankarina takaisin Moraan.


title: Peder Svart

text: Peder Svart on haudattu Västeråsin tuomiokirkkoon.


title: Toipilas

text: Toipilas on Helene Schjerfbeckin öljymaalaus kankaalle vuodelta 1888. Se oli esillä ensi kerran Pariisin Salongin näyttelyssä ranskankielisellä nimellä "Première verdure". ("ensiviherrys")


title: Toipilas

text: Maalaukseen on kuvattu pieni tyttö, joka istuu pöydän ääressä kuluneessa ja valkoisin tyynyin pehmustetussa rottinkituolissa. Toipilastyttö pitelee käsissään pöydällä olevaa versovaa oksaa, jonka jotkut katsovat viittaavan sairauden voittamiseen.


title: Toipilas

text: Teoksessa korostuu valon kuvaus, ja siveltimenkäyttö on eloisaa. Kahdelta suunnalta tuleva kirkas valo korostaa valkoisia vaatteita ja heijastuu pöydän lasiesineistä.


title: Toipilas

text: Mallin henkilöllisyydestä ei ole tietoa. Schjerfbeck maalasi "Toipilaan" Cornwallin rannikolla St Ivesissa, jonne oli 1880-luvulla syntynyt kansainvälinen taiteilijayhteisö. Schjerfbeck oli Pariisissa tutustunut uusiin taidesuuntauksiin, ja "Toipilaassa" realistinen ilmaisu on saanut vaikutteita impressionismista ja symbolismista. "Toipilas" oli kuitenkin paluuta realistisempaan ja naturalistisempaan kuvaukseen aiemman pelkistetyn maalaustavan jälkeen.


title: Toipilas

text: Sairas lapsi oli suosittu aihe 1880-luvulla, mutta Schjerfbeck palasi siihen myöhemminkin hioen aihetta yhä pelkistetympään muotoon. Kuvaa on tulkittu myös vertauskuvallisena omakuvana.


title: Toipilas

text: Helene Schjerfbeck osallistui Pariisin salonkiin tällä työllä ja se palasi Suomeen kesällä. "Toipilas" ostettiin Suomen Taideyhdistyksen kokoelmiin syysnäyttelystä samana vuonna 800 markalla. Se osallistui seuraavana vuonna 1889 Pariisin maailmannäyttelyyn ja sai siellä pronssimitalin.


title: Toipilas

text: Toipilas on tunnettu ja pidetty maalaus. Se äänestettiin vuonna 2006 Ateneumin taidemuseon "Maamme Taulu" -äänestyksessä toiseksi suosituimmaksi maalaukseksi. Voittaja oli tuolloin Simbergin Haavoittunut enkeli.


title: PowerBASIC

text: PowerBASIC on useiden kaupallisten BASIC-murteiden kääntäjien merkki. DOS-versiot muistuttavat syntaksiltaan QBasicia ja QuickBASIC:ia. Windows-versioissa voi kutsua WinAPI-funktioita. Ensimmäinen versio julkaistiin nimellä "BASIC/Z", myöhemmin Borland myi tuotetta Turbo Basic:na, ja vuodesta 1989 sitä on myyty nimellä PowerBASIC.


title: Windows API

text: Windows API eli WinAPI (aikaisemmin Win32 API) on Microsoft Windowsin yleisin ohjelmointirajapinta. Lähes kaikki Windows-ohjelmat käyttävät WinAPI:a, pieni osa ns. Native API:a.


title: Windows API

text: Microsoft Windows SDK tarjoaa dokumentaation ja työkaluja WinAPI:iin perustuvaan ohjelmistokehitykseen. Microsoft on julkaissut myös kirjasarjan "Programming Windows", joka käsittelee laajalti WinAPI:n käyttöä.


title: Nets (Suomi)

text: Nets Denmark A/S, Suomen sivuliike (ent. Nets Oy ja Luottokunta Oy) on osakeyhtiö, jonka tuotteita ovat erilaiset korttimaksamisen palvelut. Yritys tarjoaa maksamisen ratkaisuja pankeille, kaupoille ja yrityksille. Nets on osa tanskalaista Nets A/S -konsernia, jolla on toimintaa 12 maassa. Suomessa toimi aikaisemmin myös Nets Finland Oy, joka on keskittynyt maksupäätemyyntiin. Yhtiö työllistää kuudessa maassa noin 2 500 henkilöä. Nets Denmark A/S omistaa myös suomalaisen verkkomaksamiseen keskittyvästä yrityksen Paytrail.


title: Nets (Suomi)

text: Luottokunta perustettiin 1965 osuuskuntamuotoiseksi yhtiöksi. Se tarjosi maksamiseen liittyviä palveluita jäsenyrityksilleen ja kuluttajille vuosikymmenten ajan.


title: Nets (Suomi)

text: Luottokunta muutti nimensä "Suomen Luotto-osuuskunnaksi" ja myi koko liiketoimintansa ("Luottokunta Oy") tanskalaiselle Nets Holdingille vuonna 2012. Luottokunta Oy:n nimeksi tuli 14. tammikuuta 2013 alkaen "Nets Oy"..


title: Nets (Suomi)

text: Nets tarjoaa pankeille maksukorttien liikkeellelasku-, hallinnointi- ja prosessointipalveluja. Korttimaksuja vastaanottaville kauppiaille tarjotaan maksutapahtumien välitys- ja tilityspalveluja, maksupääteratkaisuja sekä etä- ja itsepalvelumyynnin palveluja. Yritysasiakkaita autetaan muuttamaan prosessinsa paperittomaksi tarjoamalla sähköisiä sanomanvälitys-, raportointi- ja laskutuspalveluja.


title: Nets (Suomi)

text: Nets tiedoitti joulukuussa 2013 solmineensa sopimuksen, jonka perusteella se myy niin sanotun prepaid-liiketoimintansa Edenredille. Kaupan myötä Lounasseteli-, Virikeseteli-, Lounaskortti- ja Virikekortti-liiketoiminnat siirtyvät ostajayhtiön haltuun. Kaupan oli tarkoitus olla loppuun saatettu tammikuun 2014 alussa.


title: Nets (Suomi)

text: Tammikuussa 2014 Nets ilmoitti sopineensa ruotsalaisen SEB Card -yhtiön kanssa Business Eurocard -liiketoimintaryhmän myynnistä. Kauppa saadaan yhtiön arvioiden mukaan valmiiksi huhtikuun 2014 alkuun mennessä. SEB Card on ruotsalaisen Skandinaviska Enskilda Bankenin tytäryhtiö.


title: Teemu Vihtilä

text: Teemu Vihtilä (s. 24. elokuuta 1980 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai vasen laitalinkki.


title: Teemu Vihtilä

text: Vihtilä aloitti uransa FC Jazzissa pelaten vuosien 1997–2000 aikana 48 Veikkausliigan ottelua. Liigadebyyttinsä hän teki 3. heinäkuuta 1997 Vaasan Palloseuraa vastaan ja ensimmäisen liigamaalinsa 14. kesäkuuta 2000 FC Interiä vastaan. Vihtilä siirtyi kaudeksi 2001 FC Interiin, jossa hän pelasi kahden vuoden aikana 23 ottelua. Vuonna 2003 hän palasi jälleen FC Jazzin riveihin. Seuran ajauduttua konkurssiin Vihtilä jatkoi uraansa aluksi Kaskö IK:ssa ja myöhemmin Porin Palloilijoissa.


title: Teemu Vihtilä

text: Vihtilä on pelannut yhteensä 119 Veikkausliigaottelua, ja tehnyt niissä viisi maalia.


title: Time Machine

text: Time Machine voi tarkoittaa muun muassa seuraavia:


title: Ilkka Santahuhta

text: Ilkka Santahuhta (s. 31. elokuuta 1983 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.


title: Ilkka Santahuhta

text: Santahuhta aloitti Veikkausliiga-uransa FC Jazzissa vuonna 2002 tehden liigadebyyttinsä 28. huhtikuuta FF Jaroa vastaan. Ensimmäisen liigamaalinsa hän teki 7. heinäkuuta Vaasan Palloseuraa vastaan pelatussa ottelussa. Hän on pelannut yhteensä kolmen kauden aikana 62 Veikkausliiga-ottelua, joissa hän on tehnyt 4 maalia.


title: Ilkka Santahuhta

text: Santahuhta on edustanut Jazzin jälkeen Ykkösessä ja Kakkosessa Pallo-Iiroja, Tampereen Peli-Pojat-70:tä sekä Porin Palloilijoita. Hänen veljensä on Matti Santahuhta oli myös jalkapalloilija.


title: Ensi Somersalo

text: Ensi Elias Somersalo (sukunimi vuoteen 1906 "Sommer"; 9. kesäkuuta 1884 Tampere - 29. huhtikuuta 1927 Helsinki) oli suomalainen diplomi-insinööri ja kirjailija joka käytti kirjailijanimeä "Kapteeni Vähäkäs".


title: Ensi Somersalo

text: Somersalon vanhemmat olivat tehtaanjohtaja Arthur Sommer ja Lydia Johansson. Hän valmistui diplomi-insinööriksi Teknillisestä korkeakoulusta 1911 ja toimi sitten teollisuuden johtotehtävissä Suomessa ja ulkomailla. Somersalo osallistui Suomen sisällissodassa valkoisten puolella Varkauden ja Tampereen taisteluihin. Hän toimi majuriksi ylennettynä Helsingin komendanttina 1919. Vuodesta 1923 Somersalo oli osakkaana "Helsingin Insinööritoimistossa" ja toimi sittemmin vielä "Oy Systeman" palveluksessa myyntitehtävissä.


title: Sinosteel

text: Sinosteel (中国中钢集团公司) on Kiinan kansantasavallan omistama raaka-aineiden prosessointiin keskittynyt yritys. Se on maansa toiseksi suurin rautamalmin maahantuoja. Sinosteelillä on 86 tytäryhtiötä, joista 20 toimii Kiinan ulkopuolella.


title: Sinosteel

text: 15. kesäkuuta 1951 osana teollistamisprojektia Kiina allekirjoitti sopimuksen, jonka mukaan lähitulevaisuudessa maahan rakennettaisiin rautaseostehdas Neuvostoliiton tuella. Jilin rautaseostehtaan ympärille rakentui suurempi yhtiö, joka perustettiin 1993. China Iron & Steel Trade & Industry Group Corporation vaihtoi nimensä Sinosteel Corporationiksi elokuussa 2004.


title: Kalle Mäki

text: Kaarlo (Karl) Arvid Mäkinen, kirjailijanimi Kalle Mäki (30. heinäkuuta 1892 Teisko – 5. joulukuuta 1942 Tyrvää) oli suomalainen kirjailija.


title: Kalle Mäki

text:
Nimellä "Karl Mäkinen":
Nimellä "Kalle Mäki":


title: Kaarlo Halonen

text: Kaarlo (Kalle) Johannes Halonen (13. toukokuuta 1864 Vesanto – 20. toukokuuta 1927 Vesanto) oli suomalainen näyttelijä ja näytelmäkirjailija. Halosen vanhemmat olivat seppä Matti Halonen ja Fredrika Korhonen. Hän oli aviossa vuodesta 1899 näyttelijä Aino Maria Haverisen kanssa. Halonen toimi näyttelijänä muun muassa Kansan teatterissa, Uudessa teatterissa ja Suomen maaseututeatterissa.


title: Duudsonit Amerikassa

text: Duudsonit Amerikassa () on Duudsonit-temppuryhmän yhdysvaltalaiselle MTV-kanavalle vuonna 2010 kuvaama TV-sarja. Kuuden miljoonan dollarin budjetilla Yhdysvalloissa kuvattu sarja sisältää temppuja, stuntteja ja piilokameraa. Sarjassa Duudsonit tavoittelevat amerikkalaista unelmaa pohjalaisella päättäväisyydellä. Sarjassa nähdään muun muassa maailman ensimmäiset suomalais-intiaanit ja avaruuslento Uranukseen (your anus).


title: Duudsonit Amerikassa

text: Sarja tuotettiin yhteistyössä Jackass-sarjan luojien Jeff Tremainen ja Johnny Knoxvillen kanssa.


title: Duudsonit Amerikassa

text: Ensimmäinen jakso esitettiin MTV-kanavalla 6. toukokuuta 2010. Sarja on nähty jo yli 60 maassa ympäri maailman ja sen ensimmäinen jakso nähtiin 14. tammikuuta 2011 Suomessa Subilla.


title: Samu Ruisniemi

text: Samu Ruisniemi (s. 16. joulukuuta 1984 Ulvila) on suomalainen jalkapalloilija. Hän on pelipaikaltaan hyökkääjä.


title: Samu Ruisniemi

text: Ruisniemi on Jazzin kasvatti. Hän edusti seuraa vuosina 2002 ja 2004 pelaten 24 Veikkausliigan ottelua ja tehden niissä yhden maalin. Ruisniemi teki ensiesiintymisensä pääsarjatasolla 21. heinäkuuta 2002 Kuopion Palloseuraa vastaan. Loput 23 ottelua hän pelasi kaudella 2004, jolloin hän aloitti ottelun kuusi kertaa ja tuli vaihdosta kentälle 17 ottelussa. Ainoan liigamaalinsa hän teki AC Allianssia vastaan 5. heinäkuuta 2004.


title: Samu Ruisniemi

text: Alemmilla sarjatasoilla Ruisniemi on edustanut MuSaa, PP-70:ää, PoPaa ja I-Kissoja.


title: Samu Ruisniemi

text: Ruisniemi pelasi vuonna 2000 kuusi ottelua Suomen alle 16-vuotiaiden maajoukkueessa.


title: Lauri Pirhonen

text: Lauri Pirhonen (s. 3. heinäkuuta 1984 Noormarkku) on suomalainen jalkapallomaalivahti, joka edustaa Ykkösessä pelaavaa FC Jazzia.


title: Lauri Pirhonen

text: Pirhonen teki Veikkausliigadebyyttinsä 21. toukokuuta 2003 FC Jokereita vastaan. Hän pelasi yhteensä 25 liigaottelua kausina 2003 ja 2004. Pirhonen on edustanut myös muun muassa Porin Palloilijoita sekä FC KooTeePeetä. Hän kuului myös Suomen joukkueeseen vuoden 2001 16-vuotiaiden EM-kilpailuissa.


title: Eetu Aaltio

text: Eetu Kyösti Aaltio (sukunimi aik. "Nordqvist"; 9. maaliskuuta 1873 Oulu – 16. tammikuuta 1926 New York, Yhdysvallat) oli suomalainen toimittaja ja kirjailija.


title: Eetu Aaltio

text: Aaltion vanhemmat olivat tullivartija Karl Gustaf Nordqvist ja Fredrika Karolina Bohm. Hän pääsi ylioppilaaksi Oulun lyseosta 1894 ja valmistui Helsingin yliopistosta 1907 filosofian kandidaatiksi ja maisteriksi.


title: Eetu Aaltio

text: Aaltio työskenteli toimittajana sekä Suomessa että Yhdysvalloissa. Hän oli Kokkolan Lehden, Turun Sanomain ja Pohjanmaan päätoimittajana sekä New Yorkin Uutisten päätoimittajana. Aaltio toimi myös Suomen pääkonsulina Brasiliassa.


title: Eetu Aaltio

text: Eetu Aaltio oli naimisissa vuodesta 1904 Olga Vikmanin kanssa.


title: Itsemurhayritys

text: Itsemurhayritys on epäonnistunut yritys tehdä itsemurha, jossa asianomainen jää henkiin. Joskus yritys keskeytetään, joskus se epäonnistuu huonon suunnittelun vuoksi; joskus yritystä ei viedäkään loppuun asti, sillä tarkoituksena saattaa olla kiinnittää ympäristön huomio hätäänsä ja pahoinvointiinsa.


title: Itsemurhayritys

text: Toisaalta osa itsetuhoisista teoista muodostuu lopullisiksi, vaikkei ehkä olekaan tarkoituksena saavuttaa kuolemaa. Esimerkiksi juuri ympäristön huomion kiinnittämiseksi syöty lääkeliika-annostus voi ollakin liian suuri, ja tekijä kuolee huolimatta ei niinkään tappavaksi tarkoitetusta yrityksestä.


title: Itsemurhayritys

text: Itsemurhayritystä saattaa useissa tapauksissa edeltää jokin vaikea elämäntilanteeseen sidonnainen kriisiytyminen. Nuoruuden itsenäistyminen on eräs tällainen joskus ylitsepääsemättömän hankalaksi koituva vaihe. Vakavat ruumiilliset ja mielen sairaudet voivat altistaa itsemurhayrityksen tekemiseen. Suuret taloudelliset menetykset sekä sosiaaliset konfliktit, kuten avioerot saattavat myös olla merkittävä riskitekijä. Runsas päihteidenkäyttö sekä mielenterveyden ongelmat yhdistetään usein itsetuhohakuisuuteen.


title: Itsemurhayritys

text: Itsemurhan yrittäminen on historian aikana ollut rangaistava teko. Joissain maissa se on sitä edelleen. Sille on ollut oma rikosnimikkeensä. Myös monissa uskonnoissa tietoinen oman elämänsä lopettaminen tuomitaan yksiselitteisesti, muun muassa kristinuskon ja islamilaisuuden osalta. Hindu-uskonnon käsityksen mukaan itsensä surmannut tulisi syntymään seuraavaan elämäänsä koirana, joka ei ole tuossa uskontosuuntauksessa kovinkaan arvostettu eläin.


title: Itsemurhayritys

text: Viime vuosina on julkaistu tuota monelle varsin kipeätä asiaa käsittelevää kirjallisuutta. Muutamat julkisuuden henkilöt, kuten Anna-Leena Härkönen, sekä Reidunn ja Sakari Kiuru ovat tuoneet aihetta esille.


Kuljetusalan Ammattiliittojen Federationi (KAF) on suomalaisten kuljetusalan ammattiliittojen yhteistyöjärjestö, johon kuuluu liittoja SAK:sta ja STTK:sta. Vuonna 2007 KAF:n liittoihin kuului yhteensä noin 90 000 jäsentä.


title: Kuljetusalan Ammattiliittojen Federationi

text: KAF perustettiin vuoden 1956 yleislakon jälkeen, kun alan liitot huomasivat lähemmän yhteistyön tarpeelliseksi. Työvaliokunnan johtoon valittiin SM-U:n Niilo Wälläri. Merimiesten lisäksi federaatioon tulivat autoalantyöntekijät, luotsit, majakkamiehet, rautatieläiset ja veturimiehet. KAF korosti liittojen itsenäisyyttä ja johtoelimiin valittiin edustaja kaikista jäsenliitoista. Liittoihin kuului yhteensä noin 40 000 työläistä. Federaation ensimmäinen toimenpide oli rautatieläisten lakonaikaisia tapahtumia koskeneiden poliisikuulustelujen lopettaminen, mikä ei kuitenkaan onnistunut. Marraskuussa 1956 KAF tuomitsi Unkarin kansannousun tukahduttamisen. Tammikuussa 1957 veturimiehet ja Suomen Työläisliitto erosivat federaatiosta. 1960-luvulla KAF teki yhteistyötä Suomen Ammattijärjestön kanssa.


text: Laivanpäällystöliitto ja Konepäällystöliitto erotettiin KAF:sta kahdeksi vuodeksi elokuussa 2000, koska ne KAF:n mukaan hyväksyivät ulkomaisen halpatyövoiman käytön ja toimivat yhteistyössä työnantajan kanssa merimiesten saarron murtamiseksi. Erotetut haastoivat KAF:n oikeuteen.


title: Humppamaratooni

text: Humppamaratooni on Eläkeläisten studioalbumi, joka julkaistiin 1997.


title: Jon Larsen

text: Jon Larsen on tanskalaisen Volbeat-yhtyeen rumpali. Hänet tunnetaan rytmikkäästä ja tarvittaessa nopeasta jalkatyöskentelystään. Volbeatissa hän on ollut sen perustamisvuodesta 2001 asti.


title: Harvey

text: Harvey on englanninkielinen henkilönnimi, joka esiintyy sekä etu- että sukunimenä.


title: Meiji-Sanrikun maanjäristys

text: Meiji-Sanrikun maanjäristys oli Japanissa 15. kesäkuuta 1896 tapahtunut maanjäristys, joka tuhosi 9 000 kotia ja vaati ainakin 27 000 ihmisen hengen.


title: Meiji-Sanrikun maanjäristys

text: 15. kesäkuuta kello 19:30 perheet olivat juhlimassa sotilaiden paluuta Kiinan–Japanin sodasta, kun huomattiin pieni järistys, josta ei kuitenkaan välitetty sen heikkouden vuoksi. Edeltäneiden kuukausien aikana oli ollut useita pieniä järistyksiä. Noin 35 minuuttia myöhemmin rantaan iski ensimmäinen tsunamiaalto ja toinen parin minuutin päästä. Useimmat kuolonuhrit sattuivat Iwaten ja Miyagin prefektuureissa, mutta myös Aomorissa ja Hokkaidōssa löydettiin kuolleita. Aaltojen arvioidaan nousseen noin 25 metrin korkeuteen.


title: Meiji-Sanrikun maanjäristys

text: Tsunami havaittiin myös Havaijilla, missä aallot nousivat yhdeksän metrin korkeuteen ja useita taloja tuhoutui.


title: Meiji-Sanrikun maanjäristys

text: Tsunamin jälkeen ei ryhdytty ennaltaehkäiseviin toimenpiteisiin uusien onnettomuuksien välttämiseksi ennen vuoden 1933 tsunamia. Tällöin paikallishallinto asensi tulvaesteitä ja jakoi väestölle kirjasia, joissa annettiin ohjeita valmistautumiseen ja evakuointiin.


title: Euphoria (Enrique Iglesiasin albumi)

text: Euphoria on espanjalaissyntyisen laulaja Enrique Iglesiasin yhdeksäs studioalbumi. Se julkaistiin maailmanlaajuisesti 5. heinäkuuta 2010. Albumi sisältää yhteensä 14 niin englannin- kuin myös espanjankielistä kappaletta, joista suurinta osaa Iglesias on ollut itse tekemässä. Albumin tuottivat RedOne, Mark Taylor ja Carlos Paucar.


title: Euphoria (Enrique Iglesiasin albumi)

text: Albumin ensimmäinen single oli 26. huhtikuuta julkaistu "Cuando Me Enamoro", jonka Iglesias esittää yhdessä Juan Luis Guerran kanssa. Ensimmäinen englanninkielinen single oli 3. toukokuuta Yhdysvalloissa digitaalisesti julkaistu "I Like It", jossa mukana oli Pitbull. Levyllä vierailee myös reggaeton-duo Wisin & Yandel.


title: Euphoria (Enrique Iglesiasin albumi)

text: Euphoria debytoi Suomen virallisen listan sijalle 11. Se vietti albumilistalla yhteensä 11 viikkoa.


title: Ukki, mitä oli jenkka?

text: Ukki, mitä oli jenkka? on Eläkeläisten vuonna 2009 julkaistu EP-levy.


title: Ukki, mitä oli jenkka?

text: Kaikki kappaleet ovat humppahenkisiä versioita suomalaisten punkyhtyeiden kappaleista. Albumi nousi Suomen virallisen singlelistan sijalle 5.


title: Kongressin kultamitali

text: Congressional Gold Medal on Yhdysvaltain korkein siviilikunniamerkki presidentin myöntämän Presidential Medal of Freedomin rinnalla. Saajan ei tarvitse olla Yhdysvaltain kansalainen.


title: Kongressin kultamitali

text: Mitalin myöntämiseen vaaditaan ensin kahden kolmasosan kannatus sekä alahuoneessa että senaatissa ennen kuin myöntävä komitea harkitsee mitalin myöntämistä.


title: Kongressin kultamitali

text: Mitalin suunnittelee ja valmistaa Yhdysvaltain rahapaja, United States Mint. Jokainen mitali on kuva-aiheensa osalta yksilöllinen. Mitalia ei ole tarkoitettu kannettavaksi vaatteissa.


title: Ei-mikään

text: Ei-mikään on etenkin filosofiassa käytetty käsite. Tällöin siihen viitataan useimmiten sanalla "ei-oleva". Joissakin luonnollisissa kielissä on likimain tätä tarkoittava indefiniittipronomini, joka viittaa asioiden tai tapahtumien puuttumiseen: , , . Tämä voidaan yleensä suomentaa ilmaisuilla "ei mitään" tai "ei mikään".


title: Bataanin kuolemanmarssi

text: Bataanin kuolemanmarssi oli toisen maailmansodan aikana keisarillisen Japanin armeijan tekemä sotarikos, jonka kohteina oli filippiiniläisiä ja yhdysvaltalaisia sotavankeja. Kuolemanmarssi alkoi 10. huhtikuuta 1942.


title: Bataanin kuolemanmarssi

text: Kenraalimajuri Edward P. King johti 75 000 miehen vahvuista filippiiniläis-yhdysvaltalaista armeijaa, joka puolusti Bataanin niemimaalla Manilanlahtea hyökkäävää japanilaisarmeijaa vastaan. Filippiinien sotaretki oli kestänyt kolme kuukautta. Filippiiniläis-yhdysvaltalainen armeija oli nälkiintynyt, huonosti huollettu ja se kärsi trooppisista sairauksista. Armeija antautui 9. huhtikuuta 1942 ja seuraavana päivänä alkoi vankien kuolemanmarssi. Antautumisen vastaanottanut eversti Motoo Nakayama lupasi vangeille inhimillisen kohtelun.


title: Bataanin kuolemanmarssi

text: Marssi alkoi Bataanin niemimaan eteläkärjestä Marivelesista ja sen päätepisteenä oli Camp O’Donnell, vankileiriksi muutettu entinen yhdysvaltalaisjoukkojen sotilastukikohta, joka sijaitsi San Fernandon lähellä. Matkan pituus oli 96 kilometriä. Valmiiksi heikkokuntoinen vankiosasto, joka käsitti 67 000 filippiiniläistä, 11 796 yhdysvaltalaista ja 1 000 kiinalais-filippiiniläistä, joutui lukemattomien raakuuksien kohteeksi marssin aikana. Japanilaiset vangitsijat pahoinpitelivät, kiduttivat ja surmasivat vankejaan pienimmistäkin rikkeistä ja hankaluuksista, sekä usein myös mielivaltaisesti ilman näennäistä syytä. Vartijat pakottivat upseerit istumaan aurinkoon ilman suojaa tai vettä. Kaatuneen toverin auttaminen, muista jälkeen jääminen tai veden pyytäminen merkitsivät usein kuolemaa. Vajaan viikon kestäneen marssin aikana kuoli eri arvioiden mukaan 6 000–18 000 vankia. Leirillä kuoli vielä tuhansia lisää.


title: Bataanin kuolemanmarssi

text: Japanilaisia avustivat värvätyt korealaissotilaat, joita japanilaiset eivät pitäneet taistelukuntoisina ja antoivat heille vain rintamantakaisia tehtäviä. Korealaiset kokivat tämän häpeällisenä ja purkivat turhautumisensa sotavankeihin.


title: Bataanin kuolemanmarssi

text: Vastuussa ollut japanilaiskenraali Masaharu Homma joutui sotarikosoikeuteen sodan jälkeen. Hänet teloitettiin ampumalla 3. huhtikuuta 1946.


title: Pentti Hiiros

text: Pentti Hiiros (s. 28. joulukuuta 1949 Helsinki) on suomalainen entinen jääkiekkoilija. Hän edusti koko SM-sarja- ja SM-liigauransa ajan, vuosina 1969–1978, kotikaupunkinsa seuraa Jokereita. Myöhemmin 1980-luvulla Hiiros edusti vielä alemmilla sarjatasoilla forssalaista FPS:ää ja vantaalaista VaKia.


title: Miikka Salomäki

text: Miikka Salomäki (s. 9. maaliskuuta 1993 Raahe) on suomalainen jääkiekkoilija, joka pelaa NHL-joukkue Nashville Predatorsin organisaatiossa. Hän aloitti kauden 2013–2014 AHL:ssä farmijoukkue Milwaukee Admiralsissa.


title: Miikka Salomäki

text: Salomäki osaa pelata sekä keskellä että laidassa. Usein voimahyökkääjäksi kuvatun Salomäen vahvuuksiin kuuluu ennakkoluulottomuus, röyhkeys, viimeistelytaidot ja ahkera työntekeminen. Hän tekee kuitenkin toisinaan sääntöjen vastaisia taklauksia.


title: Miikka Salomäki

text: Salomäen kasvattajaseura on raahelainen Teräs-Kiekko (TeKi), jonka lisäksi hän pelasi kauden 2008–2009 Laser HT:n junioreissa. Salomäki siirtyi kaudeksi 2009–2010 Laserin B-nuorista Oulun Kärppien A-nuoriin ja voitti keväällä 2010 A-nuorten SM-kultaa. Hänet valittiin vuoden tulokkaaksi. Salomäki teki runkosarjassa 37 ottelussa tehot 18+25=43, mutta hänen kautensa A-nuorten SM-liigassa päättyi kuitenkin jo runkosarjan lopulla nilkkavammaan.


title: Miikka Salomäki

text: Kaudeksi 2010–2011 Salomäki siirtyi vuoden mittaisella sopimuksella Kärppien SM-liigarinkiin. Hän teki liigadebyyttinsä 17-vuotiaana 17. syyskuuta 2010 kauden toisessa ottelussa vieraissa JYPiä vastaan. Salomäki sai jääaikaa 9.35 minuuttia. Ensimmäisen liigamaalinsa hän teki 2. lokakuuta 2010 Kalevan Palloa vastaan. Salomäki vakiinnutti paikkansa Kärppien kokoonpanossa ja teki tulokaskaudelaan 40 runkosarjaottelussa tehot 4+6=10. Jäähyjä kertyi kaikkiaan 53 minuuttia, mikä oli oli pelaajan ikään ja otteluihin nähden melko paljon. Kevään 2011 pudotuspeleissä Salomäki oli 27 minuutillaan Kärppien sisäisen jäähypörssin ensimmäinen. Hän teki kaksivuotisen jatkosopimuksen Kärppien kanssa joulukuussa 2010. Nashville Predators varasi Salomäen toisella kierroksella 52. pelaajana . Myös KHL-joukkue Dinamo Minsk varasi hänet 36. pelaajana vuonna .


title: Miikka Salomäki

text: Syksyn 2011 European Trophy -turnauksessa Salomäki onnistui tekemään kypärätempun vieraissa Luleå HF:ää vastaan. Hän teki 25. elokuuta 2011 pelatussa ottelussa maalin varsinaisella peliajalla jokaisen erän aikana. Salomäki voitti lopulta European Trophyssä koko Kärppien sisäisen piste- ja maalipörssin viidellä maalillaan. Hän teki kaudella 2011–2012 runkosarjassa tehot 12+9=21, mutta Salomäki pelasi vain 40 runkosarjaottelua oltuaan viikkoja sivussa nuorten MM-kilpailujen jälkeen tulleen pernan repeämän takia.


title: Miikka Salomäki

text: Salomäki sai kevään 2012 pudotuspeleissä, puolivälierissä Pelicansia vastaan kaksi ulosajoa; avausottelussa 22. maaliskuuta 2012 hän tönäisi päätuomari Jarno Heikkistä selästä saadessaan kahden minuutin rangaistuksen poikittaisesta mailasta. Salomäki rikkoi päätuomarin koskemattomuutta ja sai ottelurangaistuksen sekä yhden ottelun pelikiellon. 30. maaliskuuta 2012 hän taklasi Lahdessa keskialueella kiekotonta Justin Hodgmania, joka loukkaantui. Salomäki sai teostaan aiempi pelikielto huomioituna kolmen ottelun pelikiellon, mutta Kärpät teki protestin ja pelikielto lyheni yhteen otteluun. Asiaan vaikutti se, että Pelicansin antamasta tiedotteesta huolimatta Hodgman ei ollutkaan seuraavana päivänä pelatussa ottelussa sivussa. Myös Salomäki kiisti taklauksen olleen tahallinen. Hän voitti lopulta Kärppien pudotuspelien sisäisen jäähypörssin 56 minuutillaan.


title: Miikka Salomäki

text:
Kaudella 2012–2013 Salomäeltä odotettiin todellista läpimurtoa SM-liigaan eliittiin, mutta se jäi saavuttamatta. Hänen pelipaikkansa vaihteli paljon, eikä Salomäelle löytynyt sopivaa roolia. Hän kuitenkin onnistui aiempien kausiensa tapaan karvaajana alemissa ketjuissa.
Huhtikuussa 2013 Salomäki teki kolmivuotisen tulokassopimuksen Nashville Predatorsin kanssa. Hän debytoi toisen NHL-nostonsa aikana 9.1.2015 Dallas Starsia vastaan. Hän teki heti debyytissään maalin ja tuli valituksi ottelun kakkostähdeksi.


title: Miikka Salomäki

text: Salomäki pelasi Suomen joukkueessa alle 20-vuotiaiden MM-kilpailuissa vuosina 2011, 2012 ja 2013. Salomäki jakoi vuoden 2011 turnauksessa 14 minuutillaan Suomen sisäisen jäähypörssin voiton Rasmus Rissasen kanssa. Vuoden 2012 turnauksessä hän oli kolmella osumallaan Suomen kolmanneksi paras maalintekijä Alexander Ruutun kanssa.


title: Miikka Salomäki

text: Salomäki oli voittamassa myös alle 18-vuotiaiden MM-pronssia keväällä 2010. Hän pelasi myös vuoden 2011 turnauksessa, jossa Suomen varakapteenina toiminut Salomäki jakoi neljällä osumallaan joukkueen sisäisen maalipörssin voiton Joel Armian ja Miro Aaltosen kanssa. Hänet palkittiin Suomen top-3-pelaajana. Salomäki pelasi myös alle 17-vuotiaiden World Hockey Challengessa vuonna 2010.


title: Miikka Salomäki

text: Suomen A-maajoukkueessa Salomäki on pelannut seitsemän ottelua tehden yhden syöttöpisteen. Hän teki A-maajoukkuedebyyttinsä 12. huhtikuuta 2012 Rovaniemellä Norjaa vastaan, kun Salomäki oli valittu Suomen joukkueessen toiselle MM-leiriviikolle. Hänet pudotettiin joukkueesta kahden viikon jälkeen.


title: Miikka Salomäki

text: Salomäki valittiin vuonna 2008 Pohjola-leirin tähdistökentälliseen.


title: Miikka Salomäki

text: Miikka Salomäen isoveli Santtu (s. 1991) ja pikkusisko Nelli (s. 1997) pelaavat myös jääkiekkoa, Santtu alasarjatasolla ja Nelli SM-tasolla. Salomäen molemmat vanhemmat ovat Fysioterapeutteja ja heillä on alan yritys Raahessa.


title: Rapalje

text: Rapalje on hollantilainen yhtye, joka soittaa irlantilaista, skotlantilaista ja hollantilaista kansanmusiikkia. Rapalje esittää kappaleensa hollanniksi ja englanniksi.


title: Rapalje

text: Alkuperäiseen kokoonpanoon kuului Dieb, William ja Maceál. Myöhemmin yhyeeseen vakiintui neljäs jäsen David. Jokainen jäsen pukeutuu esiintyessään kilttiin. Rapaljen kappaleissa soitetaan muun muassa viulua, harmonikkaa, tinapilliä, bodhránia, huuliharppua sekä säkkipilliä.


title: Neápoli

text: Neapolis () tai Neápoli () (”Uusi kaupunki”) voi viitata seuraaviin:


title: Saksan keisari

text: Saksan keisari () oli Saksan keisarikunnan valtionpäämies ja hallitsija. Saksan keisarikunnalla ehti olla kolme hallitsijaa sen olemassaolon 1871–1918 aikana.


title: Saksan keisari

text: Vilhelm I julistettiin keisariksi Versailles’n palatsissa Saksan-Ranskan sodan aikana 18. tammikuuta 1871. Aikaisempi Preussin kuningas nousi Otto von Bismarckin yhdistämän maan keulakuvaksi. Vilhelm I toimi keisarina kuolemaansa 9. maaliskuuta 1888 asti.


title: Saksan keisari

text: Fredrik III oli Vilhelm I:n poika ja seurasi isäänsä valtaistuimelle. Hän oli jo tuolloin vakavasti sairas ja hänen valtakautensa kesti vain 99 päivää. Hän kuoli jo 15. kesäkuuta 1888.


title: Saksan keisari

text: Vilhelm II oli taas Fredrik III:n poika. Kun hänen isänsä ja isoisänsä olivat molemmat hallinneet samana vuonna Vilhelm II:n lisäksi, ruvettiin vuotta 1888 kutsumaan kolmen keisarin vuodeksi. Vilhelm II luopui kruunustaan 9. marraskuuta 1918 Saksan hävittyä ensimmäisen maailmansodan, jolloin keisarikunnasta tuli nopeasti tasavalta.


title: Liedon Luja

text: Liedon Luja on Liedossa toimiva voimistelu- ja urheiluseura. Luja on perustettu 21. toukokuuta 1950. Lujan lajivalikoimaan kuuluvat muun muassa joukkuevoimistelu, hiihto, kuntoliikunta, ryhmätanssi ja yleisurheilu. Luja on lähes tuhannen hengen yleisseura (2010). Seuralla on seuratalo Lujala (hankittu vuonna 1964) ja hiihtokeskus Metsäpirtti Ilmarisissa.


title: Liedon Luja

text: Yleisurheilussa Markku Laine on seuraa edustaessaan voittanut 1 500 metrin SM-kultaa 1976 ja edustanut Suomea useissa maaotteluissa 800 ja 1 500 metrin juoksuissa. Myös Montrealin olympiakisoissa Laine oli mukana karsiutuen 1 500 metrin alkuerissä.


title: Diary of the Dead

text: Diary of the Dead on yhdysvaltalainen George A. Romeron ohjaama kauhuelokuva vuodelta 2007. Vaikka elokuva tuotettiin itsenäisesti, Dimension Films julkaisi sen elokuvateattereissa 15. helmikuuta 2008 ja The Weinstein Company ja Genius Entertainment julkaisivat DVD:n 20. toukokuuta 2008.


title: Rutherford

text: Rutherford voi tarkoittaa seuraavia:


title: Pizarro

text: Pizarro on espanjankielinen sukunimi, joka on ollut muun muassa seuraavilla henkilöillä:


title: Jenner

text: Jenner on muun muassa seuraavien henkilöiden sukunimi:


title: Syöksysukeltaja

text: Syöksysukeltaja on sellainen lintulaji, jonka elintapoihin kuuluu saalistaminen syöksymällä lennosta pinnan lähellä uiskentelevan kalan kimppuun. Syöksysukeltajat eivät ole taksonominen ryhmä, vaan syöksysukeltaminen on hyvin monen kaukaista sukua toisilleen olevan lintulajin tapa käyttäytyä.


title: Syöksysukeltaja

text: Esimerkiksi sääksi eli kalasääski ("Pandion haliaetus") voi lentää veden yläpuolella, syöksyä pinnan lähellä uiskentelevan kalan kimppuun ja nousta heti yläilmoihin. Sääksi voi lentää pitkiä matkoja kantaen kalaa mukanaan ja viedä sen pesäänsä korkean puun, esimerkiksi männyn latvaan. Nämä lintulajit eivät juurikaan ui.


title: Siks oon mä suruinen

text:
Siks oon mä suruinen on Toivo Kärjen säveltämä ja
Kerttu Mustosen sanoittama tangolaulu vuodelta 1944.
Kyseessä on yksi Toivo Kärjen tunnetuimmista sävellyksistä, ja se on antanut nimensä
Maarit Niiniluodon Toivo Kärki -elämäkerralle.


title: Nokia N79

text: Nokia N79 on suomalaisen matkapuhelinyhtiö Nokian valmistama älypuhelin.


title: Nokia N79

text: Puhelimen käyttöjärjestelmä on Symbian OS. GPS-vastaanotinta hyödyntävä Nokia Kartat -navigointisovellus sisältää ääniohjauksen. Laitteeseen voi ladata muitakin karttasovelluksia kuten Google Maps. Laitteessa on Internet-selain syötteiden tuella, musiikki- ja videosoitin sekä pelejä. Siihen voi ladata verkosta lisää Symbian-sovelluksia. Valikot osaavat hyödyntää "NaviWheel"-toimintoa, toisin sanoen liikkuminen valikoissa on mahdollista liu'uttamalla sormenpäätä navi-näppäimen reunoja pitkin.


title: Nokia N79

text: Puhelimen prosessori on 369 MHz:n ARM 11, keskusmuistia on 128 megatavua, sisäinen flash-muisti on kooltaan 83 megatavua. Puhelimen microSD-korttipaikka tukee enintään kahdeksan gigatavun kokoisia kortteja. Näyttö on 2,4 tuumainen 320 x 240 pikselin LCD. Näyttö toimii vaaka- ja pystyasennossa, asennontunnistin huolehtii kääntämisestä automaattisesti. Puhelimen automaattitarkenteinen kamera (Carl Zeiss Tessar) on varustettu linssinsuojuksella ja kuvausvalolla. Sen tarkkuus on viisi megapikseliä ja videon laatu on 640x480@30 fps. Sisäänrakennetussa GPS-vastaanottimessa on A-GPS- ja geotagging-tuki. Laitteen BL-6F akku on kapasiteetiltaan 1200 mAh, laturin liitin on perinteinen Nokian pienempi plugi. Laitteessa on sekä FM-radiovastaanotin että FM-lähetin äänen siirtämiseksi auto- tai kotistereoihin.


title: Neápoli (Lakonia)

text: Neápoli (; myös "Neápoli Voión", Νεάπολη Βοιών) eli Vátika (Βάτικα) on Kreikan kaupunki, joka kuuluu Monemvasián kuntaan, Lakonian alueyksikköön ja Peloponnesoksen alueeseen. Se kuului aiemmin Voiéksen kuntaan ja vuodesta 2011 lähtien Monemvasián kunnan Voiéksen kunnallisyksikköön. Kaupungin väkiluku on 3 090 (vuonna 2011).


title: Neápoli (Lakonia)

text: Neápoli sijaitsee Maléan niemimaalla Lakonianlahteen kuuluvan pienemmän Neápolinlahden rannalla. Kaupunkia kutsutaan usein nimellä Neápoli Voión, "Voiéksen Neápoli", erotukseksi muista Kreikan samannimisistä kaupungeista. Kaupunki muodostaa laajemman kaupunkiyhdyskunnan (Δημοτική Κοινότητα Νεαπόλεως, "Dimotikí Koinótita Neapóleos"), johon kuuluu myös Paradeísin kylä. Koko kaupunkiyhdyskunnan väkiluku on 3 130. Neápoli oli lakkautetun Voiéksen kunnan kuntakeskus.


title: Neápoli (Lakonia)

text: Neápolista on matkaa Lakonian alueyksikön pääkaupunkiin Spártiin 137 kilometriä ja Kreikan pääkaupunkiin Ateenaan 360 km. Neápolista kulkee laivoja muun muassa Ateenan kupeessa sijaitsevaan Pireukseen, Kytheran saarelle, Gýtheioon sekä Elafónisoksen saarelle.


title: Dave Pirner

text: Dave Pirner (oik. David Anthony Pirner, s. 16. huhtikuuta 1964 Green Bay, Wisconsin, Yhdysvallat) on yhdysvaltalainen muusikko ja lauluntekijä, joka tunnetaan parhaiten rockyhtye Soul Asylumin keulakuvana.


title: Dave Pirner

text: Soul Asylumin ohella hän on myös säveltänyt musiikkia useaan Kevin P. Smithin ohjaamaan elokuvaan. Suurimman sävellystyönsä elokuva-alalla Pirner teki vuonna 1997 Smithin elokuvaan "Amyn jäljillä". Tämän lisäksi hän on tehnyt myös cameoroolin vuoden 1994 elokuvaan "Reality Bites", jossa pääosaa esitti Pirnerin silloinen tyttöystävä Winona Ryder.


title: Dave Pirner

text: Pirner on jo lähes 30-vuotisen uransa aikana julkaissut Soul Asylumin kanssa 11 studioalbumia, kolme kokoelma-albumia sekä yhden livealbumin. Yhtyeen viettäessä hiljaisempaa aikaväliä vuosituhannen vaihteen jälkeen Pirner julkaisi myös sooloalbuminsa "Faces & Names" vuonna 2002.